Predsednica Predstavničkog doma Nensi Pelozi najavljuje pokretanje istrage za opoziv predsednika Donalda Trampa\nPredsednica Predstavničkog doma SAD Nensi Pelozi pokrenula je postupak za opoziv predsednika Donalda Trampa. Iako Tramp verovatno neće biti opozvan, odluka jedne od liderki Demokratske partije mogla bi da ima značajne ali nepredvidive posledice, posebno po predsedničke izbore sledeće godine.\nOdluka predsednice Predstavničkog doma SAD i jedne od liderki Demokratske partije Nensi Pelozi (Nancy Pelosi) da se pokrene postupak za opoziv predsednika Donalda Trampa (Trump), iako verovatno neće dovesti do njegovog opoziva, riskantan je politički potez koji može dodatno polarizovati duboko podeljenu naciji, ali i imati veliki značaj za predsedničke izbore sledeće godine, pišu svetski mediji.\nIstraga pred izbore\nPokretanje formalne istrage o opozivu Trampa gurnula je duboko podeljenu naciju u sukob Kongresa i predsednika u izbornoj godini, ističe agencija Asošiejtid pres (Associated Press).\nIstraga se fokusira na to da li je Tramp zloupotrebio predsednička ovlašćenja i tražio pomoć strane vlade da oslabi mogućeg rivala na predsedničkim izborima Džoa Bajdena (Joe Biden) i poveća svoje šanse na predsedničkim izborima sledeće godine, ukazuje AP, dodajući da je Pelozi rekla da je takav postupak "izdaja zakletve" i da niko nije iznad zakona.\nIstraga o opozivu, čemu se Pelozi dosad opirala i posle višemesečnih istraga demokrata o Trampovoj administraciji, dovodi Demokratsku partiju u najdirektniji i najkonsekventniji sukob s predsednikom, unoseći duboku neizvesnost u kampanju za izbore 2020, ali i, kako ocenjuje AP, ponovo stavlja na probu sistem kontrole vlasti u SAD.\nTramp uživa u sukobima i praktično je izazivao demokrate na ovakav korak, uveren da će postupak za opoziv pre ojačati nego umanjiti njegovu političku podršku, ističe AP i ukazuje da će na demokratama biti teret da pridobiju javnost zamorenu skandalima.\nSam Bajden, ukazuje američka agencija, pre najave Pelozi o pokretanju postupka, rekao je da ako Tramp ne bude sarađivao po pitanju zahteva poslanika za dokumentima i svedočenjima o navodima uzbunjivača "neće ostaviti izbor osim da pokrene opoziv".\nNeimenovani uzbunjivač iz američke obaveštajne službe je uložio žalbu u avgustu, posle čega se u medijima pojavila informacija da je video ili čuo nešto što je kod njega izazvalo "urgentnu zabrinutost", ukazuje Gardijan (The Guardian), dodajući da se takve žalbe obično prijavljuju Kongresu u roku od sedam dana, ali je vršilac dužnosti direktora nacionalne obaveštajne službe Džozef Megvajer (Joseph Maguire) odbio da to uradi.\nPotom su se pojavili navodi da je Tramp tražio od ukrajinskog predsednika Volodimira Zelenskog da ispita aktivnosti Bajdenovog sina Hantera (Hunter) koji je bio u odboru ukrajinske energetske kompanije. Gardijan navodi da je vlasnik kompanije bio pod istragom ukrajinskog tužilaštva i da su SAD, dok je Bajden bio potpredsednik, i druge zapadne zemlje tražile od Ukrajine da smeni glavnog tužioca.\nTrampove tvrdnje, navodi Gardijan, deluju da su politički motivisane, pošto je Bajden favorit za predsedničku nominaciju demokrata, dok ankete pokazuju da bi lako mogao da pobedi Trampa.\nSlučaj je ozbiljan pošto je nelegalno da predizborna kampanja dobija "stvari od vrednosti" od stranih vlada, ističe list. Demokrate kažu da se istraga protiv političkog rivala svodi na stvar od vrednosti, a takođe je sugerisano da je Tramp možda zapretio uskraćivanjem vojne pomoći Ukrajini. Oko mesec dana pre spornog razgovora Trampa i Zelenskog, SAD su odložile 250 miliona takve pomoći. Novac je oslobođen ovog meseca, pošto su objavljeni navodi uzbunjivača.\nŠta je impičment ili opoziv predsednika SAD?\nImpičment, odnosno opoziv je u suštini podizanje optužnice u Predstavničkom domu protiv predsednika, kome posle po tačkama optužnice treba da se sudi u Senatu, objašnjava CNN, ukazujući da je sve verovatnije da će u donjem domu, gde demokrate imaju većinu, biti izglasano podizanje optužnice, ali da je malo verovatno da će gornji dom, gde su republikanci u većini, izglasati da se Tramp ukloni iz Bele kuće.\nUtoliko izglasavanje impičmenta ne znači automatski opoziv predsednika. CNN podseća da je protiv predsednika Bila Klintona (Bill Clinton) 1998. i Endrua Džonsona (Andrew Johnson) 1868. izglasan impičment, tj. opoziv u Predstavničkom domu, ali da su oslobođeni u Senatu. Postupak za opoziv je pokrenut i protiv predsednika Ričarda Niksona (Richard Nixon) 1974, ali je on podneo ostavku pre glasanja pošto je saznao da ga neće podržati njegovi republikanci.\nPelozi je naložila da šest odbora Predstavničkog doma ispitaju Trampove postupke u okviru istrage o opozivu, ističe CNN i ukazuje da prekršaji za opoziv, prema Ustavu SAD, uključuju "izdaju, podmićivanje ili druge zločine i prestupe", ali šta tačno obuhvataju poslednje dve stavke je predmet žive debate kroz istoriju SAD.\nTokom istrage o opozivu, odbor Predstavničkog doma, obično Odbor za pravosuđe, sprovodi istragu da li ponašanje federalnog zvaničnika, što uključuje predsednika, nalaže impičment. Posle istrage, odbor navodi članove optužnice i glasa da li da ih prosledi Predstavničkom domu gde je potrebna prosta većina. Pošto demokrate imaju komotnu većinu u Predstavničkom domu, mogu da si dozvole i da 18 njihovih članova na glasa za opoziv.\nAko proces stigne do Senata, senatori postaju porotnici a suđenjem predsedava predsednik Vrhovnog suda SAD. Pored toga što republikanci imaju većinu od 53 naspram 45 demokrata uz koje obično staju i dva nezavisna senatora, ukazuje CNN, za uklanjanje predsednika s položaja je potrebna supervećina, što znači da 67 senatora mora da se saglasi da Tramp bude uklonjen, odnosno da se 20 republikanskih senatora okrene protiv predsednika, a zasad nijedan nije rekao ništa što bi ličilo na podršku impičmentu tj. opozivu.\nOdgovor Trampa i Bele kuće\nTramp je žestoko reagovao na najavu pokretanja procedure za impičment u nizu poruka na Tviteru (Twitter) optužujući Pelozi da ga ometa dok nastupa na Generalnoj skupštini UN "smećem s lovom na veštice", ističe Politiko (Politico), ali i ukazuje da je Bela kuća ozbiljnije shvatila pokretanje procedure.\nTramp je pre najave Pelozi rekao da će objaviti potpuni i neredigovani transkript razgovora s ukrajinskim predsednikom, ali je predsednica donjeg doma rekla da to neće biti dovoljno i da zahteva da se cela žalba uzbunjivača preda kada vršilac dužnosti direktora nacionalne obaveštajne službe bude svedočio, što treba da bude ove nedelje.\nTramp je u jednoj u nizu poruka naveo da je imao važan dan u UN s "toliko mnogo posla i toliko mnogo uspeha" ali da su demokrate to "namerno morale da unište i unize s još vanrednih smeća vesti o lovu na veštice". Tramp je takođe ocenio da je procedura za impičment "zlostavljanje predsednika".\nS druge strane, Bela kuća se sprema da do kraja nedelje prosledi Kongresu žalbu uzbunjivača koji je svojim nadređenima skrenuo pažnju na sporan razgovor, kao i izveštaj generalnog inspektora koji su u centru skandala, rekli su za Politiko zvaničnici administracije, što je zaokret u stavu administracije koja je prethodno odbila da kongresmenima preda dokumenta.\nTaj potez, ističe Politiko, pokazuje nivo ozbiljnosti kojim administracija sada pristupa postupku za opoziv, iako je Tramo pokušao da minimizira istragu kao "lov na veštice" ili "zlostavljanje predsednika".\nRiskantan gambit posle višemesečnog odbijanja\nLideri demokrata u Predstavničkom domu su mesecima igrali igru da uvere i one koji podržavaju i one koji se protive formalnoj istrazi za impičment predsednika, da misle da će dobiti šta žele, ocenjuje BBC, dodajući da je ta strategija ukazivala na strah Pelozi i drugih da bi pokretanje impičmenta ugrozilo umerene demokrate koji se suočavaju s teškom borbom na izborima za Kongres sledeće godine, kada budu održani i predsednički izbori.\nRačunica se izgleda promenila posle novi otkrića o Trampovim kontaktima s ukrajinskim predsednikom, pa su i umerene demokrate podržale pokretanje impičmenta, zbog čega je Pelozi, za koju se smatra da pronicljivo procenjuje raspoloženje svog biračkog tela, donela odluku da se više ne protivi impičmentu.\nAgencija Frans pres (Agence France-Presse) ocenjuje da je najava demokrata o formalnoj istrazi za impičment predsednika gambit s visokim ulozima i neizvesnim posledicama.\nMada su za impičment potrebni čvrsti dokazi, sam proces je po svojoj prirodi veoma politički, a ne krivični, navodi AFP i ukazuje da su u prethodnim procedurama za impičment, podrška i protivljenje išli po partijskim linijama, mada su u Niksonovom slučaju prekršaji bili toliko nečuveni da je podrška republikanaca brzo nestala.\nRizici i za Trampa i za demokrate\nUlozi u debati o opozivu su očigledni po predsednika i njegove republikance, ali su znatni i za demokrate, ističe vašingtonski urednik Volstrit džurnala (The Wall Street Journal) Džerald Seib (Gerald Seib).\nOtpor Pelozi na pritiske liberalne baze Demokratske partije da pokrene impičment predsednika potpuno se slomio kada je sedam novih članova Predstavničkog doma iz redova demokrata u Vašington postu (The Washington Post) tražilo da se pokrene procedura, ocenjuje urednik u konzervativnom listu, dodajući da je svih sedam služilo u vojsci ili bezbednosnim službama, pri čemu su oni politički umereni i dolaze iz okruga koji nisu uporišta demokrata. Štaviše, u četiri od sedam je Tramp pobedio 2016.\nAnkete pokazuju da među demokratama postoji određena podrška za opoziv, ali da je značajan skepticizam među nezavisnim glasačima, a podrška među republikancima nikakva. Ti brojevi bi se međutim, kako ukazuje Seib, mogli promeniti s rastom dokaza o prestupima predsednika. Demokrate kažu da je podrška za impičment Niksona bila niska dok Kongres nije krenuo s medijski praćenim saslušanjima, što je promenilo javno mnjenje i primoralo ga da podnese ostavku.\nS druge strane, dodaje se u analizi, demokrate mogu biti sigurne da će Tramp iskoristiti dramu oko impičmenta da dodatno energizuje podršku u svojoj biračkoj bazi – predsednik će predstaviti proces za impičment kao dokaz da se na svakom koraku susreće s vašingtonskom močvarom i da njegovi protivnici pokušavaju da ga zaustave dok nastavlja da drma politički establišment.\nTramp sebe predstavlja kao žrtvu establišmenta, tako da će se procedura za impičment uklopiti u njegov politički narativ i neizbežno će biti i deo predsedničke kampanje 2020, što će dalje polarizovati baze dve partije, posebno ako kandidat demokrata bude Bajden. Republikanci će insistirati da svaka istraga predsednika mora obuhvatiti i istragu šta je Bajdenov sin radio u Ukrajini i da li je imao pomoć oca, što će demokrate teško blokirati, zaključuje urednik u Volstrit džurnalu.\nS druge strane, Njujork tajms (The New York Times) ocenjuje da lideri demokrata veruju da su nove optužbe protiv Trampa jednostavne i dovoljno ozbiljne da ih prihvati javnost koja je dosad bila izložena kompleksnim optužbama i protivoptužbama sukobljenih strana u Vašingtonu.\nZa razliku od nejasnoća u izveštaju specijalnog savetnika Roberta Mulera (Mueller) o mešanju Rusije u izbore 2016, demokrate, kako navodi list, misle da je sadašnja situacija potpuno jasna – Tramp je odbijao da preda Kongresu žalbu uzbunjivača iako to nalaže zakon, zajedno s mogućnošću da je koristio američku vojnu pomoć kao ulog da od Ukrajine dobije istragu o političkom rivalu.\nI Njujork tajms ukazuje da pokretanje istrage nosi politički rizik za demokrate, pošto će omogućiti Trampu i republikancima da tvrde da demokrate kinje predsednika radi stranačke dobiti.\nRepublikanci su platili veliku političku cenu kada su tražili opoziv Klintona 1998. gubitkom mesta na izborima za Kongres i neki analitičari veruju da bi to isto moglo da se desi i demokratama. Ali, ukazuje liberalni njujorški list, Pelozi i drugi lideri demokrata su, s bukom u partiji da se uradi nešto zbog Trampovih postupaka s Ukrajinom, bili suočeni s mogućnošću da bi ih nedelovanje moglo koštati više kod svoje baze nego što bi traženje opoziva moglo da nanese štetu među republikanskim i nezavisnim glasačima.


BRAT NATALIJE NILEVIĆ: Podlegla je provokacijama onih koji su joj dali otkaz, izvinila se svima, porodici stižu prijetnje - Volim Podgoricu\nPad kreditnog rejting posljedica zatečenog lošeg stanja u javnim finansijama\nPočetna/Najčitanije/BRAT NATALIJE NILEVIĆ: Podlegla je provokacijama onih koji su joj dali otkaz, izvinila se svima, porodici stižu prijetnje\nAdmin Send an email 19. Januara 2021.\nBrat Podgoričanke Natalije Nilević, koja je uhapšena pod optužbom da je na društvenim mrežama širila govor mržnje, Luka Nilević, kaže da ne podržava ono što je, u afektu, izgovorila Natalija, jer je, kako navodi, podlegla provokacijama i prijetnjama koje je u kontinuietetu dobijala.\nNilević je juče uhapšena i određeno joj je zadržavanje do 72 sata.\n“Natalija je i sama shvatila da je pogriješila, to je bio momenat, a njene riječi su se odnosile isključivo na ekstremiste, a nikako na poštene i čestite Albance i Crnogorce”, ispričlao je Luka Nilević za VOP. Dodaje da mu nije namjera da brani Nataliju, ali želi da skrene pažnju na sve ono što je prethodilo događaju koji je, kako kaže, s pravom osudila, graađanska javnost Crne Gore.\n“MILOGORCI, ŠIPTARI…SVE ĆU DA VAS ZAPALIM: Uhapšena Podgoričanka zbog prijetnji na internetu (VIDEO)\n“Natalija je početkom godine dobila otkaz zbog učešća na litijama, kao što je otkaz svojevremeno iz istog reazloga dobila i moja druga sestra Dragana. Kao porodica smo mjesecima bili izloženi pritiscima i prijetnjama jer smo aktivno učestvovali u litijama. Međutim, evo ni sada nismo u miru, oni koji su izgubili većinsku podršku na izborima, upravo se služe govorom mržnje, prijete, provociraju, i Dragana je u jednom momentu, priznajem, na ružan nači odgovorila na te provokacije. dozvolila je sebi da se spusti na njihov nivo, što nikako ne opravdavam, ali insistiram da se svaki sličan ispad, sa bilo koje strane tretira na isti način. Da se prekine sa praksom da se neko sankcioniše, a da se drugima gleda kroz prste”, kaže Luka Nilević.\nNilević dodaje da nekoliko lažnih profila dijeli njegovu fotografiju na društvenim mrežama i pozivaju na linč.\nDodaje da njemu i njegovoj porodici stižu prijetnje i uvrede na društvenim mrežama, te da i Natalijin advokat tražio da se na isti način kao i ona, procesuiraju oni koji su im upućivali prijetnje ali je tužilaštvo to odbilo.\nNatalijin advokat Dejan Dragović, koji je prisustvovao njenom saslušanju, kazao je da je Višem državnom tužiocu ukazao da je osumnjičena primila više prijetećih poruka u svoj mesendžer i da je njena izjava bila reakcija na najozbiljnije prijetnje koje su joj upućene.\n“Okrivljena se izvinila svima koji su se osjetili ugroženim i ukazala da joj nikada namjera nije bila da bilo koga uznemiri. U konačnom kao branilac nakon saslušanja osumnjičene ukazao sam tuzilaštvu na selektivnu primjenu zakona od strane tužilaštva”, kaže Dragović i dodaje:\n“Zatražio sam da tužilaštvo procesuira izvjesne Mirnu Nikčević, Adnana Muhovića i Šukriju Džeferadzovića zbog otvorenih poziva na progon i vršenje zločina nad srpskim narodom.\nTužilac je odbio da postupi po mom zahtjevu, iz kog razloga nisam potpisao zapisnik već istakao primjedbe”, navodi advokat Dragović.\ngovor mržnje luka nilević natalija nilević\nMitrović na sastanku sa Veberom: Saradnju intenzivirati kroz posebni sporazum\nĐUKANOVIĆ: "Policija sprovodi akciju SIGURAN GLAS, Sekulović da razriješi rukovodioce u Nikšiću”\n19. Januara 2021. u 16:45\nНе извињавам се багри подршка за Наталију\n19. Januara 2021. u 19:03\nSa tobom smo svi pozrav za porodicu izdrzite\nMilivoj Katanić drugi kaže:\n19. Januara 2021. u 20:50\nCijelu porodicu u pržun\n19. Januara 2021. u 20:49\nDuvaj ga djoko\ndobra je ovo stvar za nove igrace..dobro pa su malo pomakli...\nUnistio privredu, rasprodao i opljackao, a ti mu i dalje lju...


Ponedeljak, 06.07.2020 20:34\n06.07.2020 16:37 sportdc.net\nPrvoligaš Republike Srpske, Jedinstvo iz Brčkog, danas je potvrdio zvanično dolazak novog fudbalera u svoje redove. Kako se i najavljivalo nekoliko dana, novi fudbaler Jedinstva je postao Strahinja Macanović. Nekadašnji fudbaler bijeljinskog Radnika i omladinski reprezentativac Srbije sigurno će biti od velike koristi za Brčake, koji će u narednom periodu pokušati dovesti još nekoliko...\n06.07.2020 14:55 Sportki žurnal\nNovi šef stručnog štaba Jedinstva Nusret Muslimović izvršio je prozivku fudbalera za novu prvoligašku sezonu 2020/21, a na prvom okupljanju na Gradskom stadionu u Brčkom imao je 17 igrača na raspolaganju. -Krenuli smo na vreme s radom kako bi što spremniji dočekali takmičenje koje počinje 8. avgusta, a svi se nadamo i čvrsto verujemo da će...\n30.06.2020 10:43 Gavro Vujanović\nJedinstvo počinje sutra pripreme\nFudbaleri Jedinstva iz Brčkog počeće pripreme za novu prvoligašku sezonu u Republici Srpskoj sutra (srijeda). Novi šef stručnog štaba Nusret Muslimović u 17 časova izvršiće prozivku na Gradskom stadionu u Distriktu i zvanično dati znak za početak rada u sezoni u kojoj Brčake očekuju velika iskušenja i teški izazovi u prvenstvu u kojem će se takmičiti 16 klubova. -Nakon dogovora sa...\n13.06.2020 17:07 Administrator DC\nJedinstvo kreće 20. juna\n-U subotu, 20.06. u 10 časova na Gradskom stadionu Bečko održat će se zvanična prozivka prvotimaca Jedinstva Brčko.. Start šampionata Prve lige Republike Srpske zakazan je za 08.avgust .2020. U narednim danima biće više informacija o planu priprema kao i o odlascima i dolascima igrača u klub. Kako su najavili iz kluba narednih dana na zvaničnoj Fejsbuk stranici javnosti će biti...\n12.06.2020 06:23 Sportki žurnal\nSavinović i Stanić na meti\nU brčanskom Jedinstvu ne žele ništa da prepuste slučaju niti da nespremno dočekaju narednu sezonu u Prvoj ligi Republike Srpske u kojoj žele da naprave iskorak. Nakon nedavnog dogovora sa šefom stručnog štaba Nusretom Muslimovićem na redu je sklapanje igračkog kadra kojeg novi strateg Brčaka radi u dogovoru sa direktorom Vladimirom Todorovićem. Brčaci su...


21.05.2020. - 09:51\nSuperliga Srbije je prošle sedmice donela odluku o proširenju domaćeg prvenstva za sezonu 2020/21 i umesto dosadašnjih 16 timova, brojaće čak 20.\nDa je to daleko od dobre ideje smatra Dragoslav Stepanović.\nNacionalno prvenstvo se nastavlja 30. maja i odigraće se još samo četiri kola, umesto planiranih 11, a Superliga je potom rešila i da niko od klubova ne ispada u Prvu ligu Srbije.\nPotom je ta odluka potvrđena činjenicom da će čak četiri ekipe iz drugog ranga preći jedan "stepenik" gore. Tako će Srbija naredne sezone imati ligu sa 20 ekipa, više nego Nemačka u svojoj Bundesligi...\n"Auuu... kome je tako nešto palo na pamet?", pita se Stepanović na početku razgovora za "Sportski žurnal".\n"Genijalno... nema šta. Toliko da se razuman čovek ne zapita kako se Nemci sa 80.000.000 stanovnika nisu setili toga već imaju ligu sa samo 18 klubova", govori nekadašnji trener, između ostalih, Ajntrahta, Bajer Leverkuzena i Atletik Bilbaa.\nOva odluka je bila obrazložena džentlmenstvom...\n"Pre bih rekao kumstvima, pritom ne bih potcenio i burazerske odnose i relacije. Bi što bi, imaćemo više igrača nego publike i gledaćemo veoma interesantno prvensto. Kad bismo se zezali, haha...", priča Stepanović i nastavlja u istom stilu.\n"Biće doduše efikasno - ovi što se bore za evroscenu nagrađivaće one što su poodavno ispali iz lige! Jezivo... zbilja. Mnogi nemaju finansijskih mogućnosti da bi selektirali konkurentan tim i takmičarski održiv u ligi apsurda. Izuzev osam klubova... možda", zaključio je Dragoslav Stepanović za "Sportski žurnal".


Radonjić: Slutim da je strani faktor posredovao izmedju Djilasa i Vučića\nBeta 19. aprila 2022. 09:40\nProfesor Filozofskog fakulteta Univerziteta u Beogradu Ognjen Radonjić izjavio je danas da je dogovor Aleksandra Vučića i Dragana Djilasa o novim gradskim izborima uspostavljen pre ili tokom izborne noći uz posredstvo stranog faktora.\nOdgovarajući na pitanje zbog čega je predsednik Srpske napredne stranke (SNS) najavio prevremene izbore kada će u gradskoj skupštini SNS i SPS imati većinu od 56 odbornika, Radonjić je u intervjuu agenciji Beta kazao da je Vučić najavio da će se konsultovati sa strankom u vezi ponavljanja izbora u Beogradu, „nakon režiranog razgovora s Djilasom, navodno zbog legitimiteta većine“.\n„To, naravno, ništa ne znači jer njega nije nikada zanimao, niti ga zanima legitimitet. Da ga zanima, ne bi jednopartijska skupština funkcionisala u prethodne dve godine i izbori bi bili regularni, a ne šarada obeležena brojnim nepravilnostima, pritiscima na birače, kupovinom glasova, bugarskim vozovima, maltretiranjem opozicionih kontrolora na biračkim mestima… Stoga, slutim da je njihov dogovor uspostavljen pre ili tokom izborne noći uz posredstvo stranog faktora“, ocenio je Radonjić.\nPo njegovim rečima, ukoliko se pažljivo prati diskurs i jednog i drugog aktera, uočiće se neobično preklapanje u korišćenim frazama, od legitimiteta, do spuštanja tenzija, pa čak i obostrane empatije povodom toga kako li se sada osećaju opozicioni i naprednjački glasači zbog njihovog susreta.\n„Susret Vučić – Djilas je jeftina režija čiji je krajnji ishod uzurpacija institucija. U najmanju ruku, osiono je pregovarati o ponavljanju izbora koji i dalje traju. Imali smo, zbog uočenih nepravilnosti, ponavljanje izbora na nekim biralištima 16. aprila, a imaćemo ih ponovo 21. aprila. I sve to, ne računajući ogroman broj žalbi pred Upravnim sudom koje još nisu rešene“, kazao je profesor.\nNaglasio je da priča o ponavljanju izbora u Beogradu, velikim delom liči na paravan za priznavanje neregularnih izbora za parlament i predsednika.\nUpitan koliko je realno da na prevremenim izborima u Beogradu dodje do promene vlasti, Radonjić je kazao da je na eventualno ponovljenim izborima to malo verovatno „jer tako govore iskustva s ovih izbora“.\n„Opozicija je izašla na njih u pokušaju da udje u institucije. Medjutim, ovo iskustvo nam je pokazalo da su uzaludne nade u njihovu koliku-toliku regularnost. Najvećim delom je izborna kradja učinjena pre izbora, kroz ucenjivanje, zastrašivanje i kupovinu glasova i kroz medije s nacionalnom frekvencijom kojoj opozicija nema pristup“, objasnio je profesor.\nDodao je da opozicija na izborima nastupa praktično bez resursa i s kontrolorima za koje se ispostavilo da ili nisu bili dovoljno obučeni ili dovoljno motivisani da brane rezultate glasanja.\n„Ne možete da se oslonite na kontrolore koji su se javili na oglas. Kontrolori moraju da budu stranački aktivisti. Da bi došlo do promene vlasti, moraju se dramatično promeniti izborni uslovi, pristup medijima, ali i tužilaštvo koje uporno ćuti na brojne izborne nepravilnosti“, istakao je Radonjić.\nNaveo je da medju opozicionim strankama nema elementarnog dogovora i da koalicija Ujedinjene opozicije Srbije neće opstati.\n„Od Djilasovog istupa su se ogradili Narodna i Demokratska stranka (DS), kao i predvodnik liste za Beograd profesor Vladeta Janković, koji neće biti kandidat ovog bloka na eventualno ponovljenim izborima. Dakle, verovatno je da koalicija neće opstati, a ukoliko opstane, biće to proizvod čiju je trulež nemoguće ne osetiti“, ocenio je profesor.\nNa pitanje da li su, nakon održanih izbora, birači u Beogradu delimično izgubili poverenje u pojedine stranke i lidere, Radonjić je kazao da su odnosi u opoziciji „šizofreni i oportuni“.\n„Nemoguće je da opozicija priča o beogradskim izborima, i da nijednom rečju ne dovodi u pitanje masovne neregularnosti na parlamentarnim i predsedničkim izborima. Takodje, prosto je nedopustivo da u izbornoj noći pa čak i nekoliko dana kasnije, opozicija nije imala svoje podatke o beogradskim izborima, da ne pominjemo parlamentarne i predsedničke za koje verujem da i danas ne poseduju svoje podatke. Utoliko je besmisleniji protest koji je organizovala koalicija Moramo pred RIK-om 4. aprila. Dakle, imamo protest, a nemamo podatke i zapisnike i ne znamo protiv čega se tačno bunimo, osim što je presedan da se RIK odjavi u izbornoj noći“, rekao je Radonjić.\nDodao je da problem postoji i u Ujedinjenoj opoziciji Srbije „čije su se dve značajne članice ogradile od razgovora Djilasa i Vučića“.\n„Narodna stranka je otišla toliko daleko da je Vuk Jeremić izjavio da ukoliko Vučić pristane na ponavljanje izbora da je onda jasno da imamo tehničku koaliciju SSP i SNS i da Narodna stranka neće učestvovati u tim vaninstitucionalnim aranžmanima. I onda ide potpuni zaokret – nakon što je saznao da je moguće da će se ponoviti izbori u Beogradu, Jeremić gazi prethodno rečeno i konstatuje da je to dobra vest, čak je i iskazao potrebu da se članice njihove koalicije bolje dogovaraju bez prava da se ponove greške iz prethodne kampanje. Prosto rečeno, oportuno i šizofreno“, ocenio je profesor.\nNa pitanje Bete kako bi opozicija trebalo da nastupi na eventualnim prevremenim izborima u Beogradu, Radonjić je kazao da bi prethodno trebalo da se izbori za „dramatične“ promene izbornih uslova, pristup medijima i ravnomernu zastupljenost u Gradskoj izbornoj komisiji (GIK).\n„Takodje, neophodno je obučiti veliki broj kontrolora za sva biračka mesta. Kao dobar gradjanin rekao bih da je neophodna jedna opoziciona kolona – da se ujedine Ujedinjeni, Moramo i Ajmo ljudi“, istakao je Radonjić.\nUpitan da li je moguće da posle prevremenih izbora SNS formira vlast s nekom opozicionom strankom ili grupacijom, profesor je rekao da prvo treba sačekati da se završe tekući izbori.\n„Dakle, osnovna je procedura da se završe ovi izbori i da se vidi raspored mandata. Bez svega toga, upadamo u stupicu razgovora Djilas-Vučić“, naglasio je on.\nNa pitanje, ukoliko Aleksandar Vučić ne bude nosilac liste SNS-a, da li bi to uticalo na ishod izbora, profesor je rekao da će na ishod više uticati stranački resursi.\n„Jedino što znam je da će, ukoliko se beogradski izbori ponove, bez parlamentarnih i predsedničkih izbora, SNS i Vučić sada dobiti priliku da sve svoje resurse usmere na beogradsku kampanju. To svakako nije dobra vest za opoziciju“, zaključio je profesor Ognjen Radonjić.


Zalet za finale Kupa i vrh tabele - www.mrkonjic-grad.com\nZalet za finale Kupa i vrh tabele\nFudbaleri Slobode počeli su pripreme za proljećni dio šampionata, gdje je cilj plasman u vrh prvoligaške tabele.\nŠefu stručnog štaba Zoranu Dragišiću na stadionu "Luke" odazvala su se 22 fudbalera, a među njima bio je novajlija 18-godišnji fudbaler iz Šipova Tomislav Rakita, koji je prošao fudbalsku školu beogradskog Partizana, a igrao je za Teleoptik i jednu ekipu iz Austrije. Na probi se nalazi i štoper Ivan Ivanović iz fočanske Sutjeske i ukoliko zadovolji stručni štab, sa njim će biti potpisan ugovor. U trenažni proces sa danom zakašnjenja priključio se i Aleksandar Petrović, koji je stigao iz Laktaša.\n- Novi naš član biće i Stefan Dujaković iz banjalučkog Borca, koji će za našu ekipu nastupati na dvojnu registraciju. Poslije dugotrajnog odsustva zbog povrede sa treninzima je počeo iskusni centarfor Dalibor Vidović i napadač Aleksa Aleksić. Naše redove najvjerovatnije će napustiti centarfor Dragan Mihaljević i vezni igrač Vedran Papović, koji je na probi u Rumuniji. Na prozivci nije bio mladi bek Vladan Gračanin koji se nalazi u Austriji i on će se ekipi priključiti za nekoliko dana - rekao je Dragišić, koji je istakao da će se kompletne pripreme obaviti u Mrkonjić Gradu.\nOn je naglasio da je veoma važno što je ekipa iz jesenjeg dijela šampionata ostala na okupu.\n- Naš je cilj da u proljećnom dijelu šampionata podignemo naš nivo igre za desetak procenata. To posebno važi za nastupe na gostovanjima, jer u jesenjem dijelu šampionata nismo zabilježili nijednu pobjedu. Imamo dobru ekipu i vjerujem da ćemo i u proljećnom dijelu šampionata biti najprijatnije iznenađenje - dodao je Dragišić.\nProzivci fudbalera prisustvovao je potpredsjednik kluba Milenko Milekić, dok je zbog bolesti izostao predsjednik Boro Rudić.\n- Uprava kluba nastojaće da obezbijedi optimalne uslove za treninge i takmičenje. Godina je štednje, pa se mi mi tako moramo ponašati. Prva naša želja je plasman u finale Kupa RS, a u prvenstvu u sami vrh tabele. Za to imamo igrački kadar i sve neophodne uslove - rekao je Milekić.


Na konferencija "Investirajte u Srbiji", koju je organizovao Privredni pregled, on je ocenio da bi direktne investicije i u narednoj godini mogle da budu oko jedne milijarde evra, ukoliko ne bude značajnijih ulaganja u energetici, telekomunikacijama i saobraćajnoj infrastrukturi. Janković je ocenio da je 600 miliona evra stranih investicija u prvoj polovini ove godine značajno manje nego prošle godine, ali da je ipak dobar rezultat, ako se ima vidu u kakvim uslovima globalne ekonomske krize je ostvaren.\nDirektor Vojvodjanskog fonda za promociju investicija (VIP fonda) Aleksandar Stojkov je istakoa da je ta pokrajina u prvih 10 meseci ove godine privukla 165 miliona evra stranih ulaganja i dodao da je na taj način zaposleno oko 3.000 ljudi. Sekretar za privredu Grada Beograda Aleksandar Milošević je najavio da će u Beogradu biti formirano 20 privrednih zona i parkova na ukupnoj površini od 6.000 hektara.\nYou are here: PočetnaVESTIStrane investicije u Srbiji oko milijarde evra


HRT: Crna Gora: Smijenjen ministar koji negira genocid u Srebrenici\n22:22 / 17.06.2021.\nCrnogorski parlament razriješio je ministra pravosuđa i ljudskih i manjinskih prava Vladimira Leposavića koji je ranije javno negirao genocid u Srebrenici, a istodobno je usvojena rezolucija u kojoj se osuđuje genocid u tom gradu.\nCrna Gora: Skupovi podrške ministru koji je negirao genocid u Srebrenici\nOba teksta usvojena su zahvaljujući glasovima oporbe. Tijesnu većinu 43 od 81 zastupnika imao je prijedlog premijera Zdravka Krivokapića za razrješenje ministra Vladimira Leposavića koji je u javnom nastupu relativizirao genocid u Srebrenici te osporio presude Suda za ratne zločine u Den Haagu.\nLeposavić je ranije rekao da je spreman priznati da se u Srebrenici dogodio zločin genocida kada se to, kako je rekao, nedvosmisleno utvrdi, rekavši tada da je Sud za ratne zločine u Den Haagu izgubio legitimitet.\nRezolucija o Srebrenici najoštrije osuđuje genocid u Srebrenici, potvrđuje da je u genocidu stradalo preko 8000 civila bošnjačke nacionalnosti, zabranjuje javno negiranje postojanja ili umanjenje genocida u Srebrenici, te se njome proglašava 11. srpnja Danom sjećanja na žrtve Srebrenice.


Nemački portal za polovnjake Auto1 kroz inicijalnu ponudu prikupio 1,8 milijardi evra - Auto Republika\nTo će biti najveća inicijalna javna ponuda (Initital Public Offering – IPO) u Nemačkoj od 2019. godine jer je onlajn portal koji nudi polovne automobile Auto1 započeo trgovinu akcijama tokom ove nedelje uz cenu za jednu od 38 evra.\nUspešnijeg postupka IPO od ovog kroz koji je upravo prošao startap Auto1 nije bilo u poslednjih oko 18 meseci, pošto je postignuta vrednost prikupljenog kapitala na nivou od 1,83 milijardi evra. Berlinski startap je postavio početnu cenu za 48.23 miliona akcija na nivou od 38 evra za svaku, objavljeno je, sada već iz akcionarskog društva Auto1. Takva cena se našla na višem kraju raspona koji se kretao u intervalu od 32 do 38 evra. Akcije emitenta Auto1 će biti predmet trgovanja po prvi put na Frankfurtskoj berzi, a početni dan će biti četvrtak, odnosno sutrašnji.\nSama kompanija će dobiti tačno jednu milijardu evra. Prema informacijama koje je firma sama plasirala u javnost, ona koristi najveću internet platformu za veleprodaju korišćenih vozila u Evropi i to pod markom Auto1. Vozila se prodaju na više od 60 hiljada adresa komercijalnih dilera širom Starog kontinenta putem onlajn organizovanih aukcija.\nPolovni automobili se pod brendom Autohero, od strane grupe prodaju po fiksnim cenama direktno i kupcima u devet evropskih država. Sredstva prikupljena putem postupka IPO će primarno biti korišćena kako bi se proširila ponuda korišćenih vozila fizičim licima, pod markom Autohero. Kupci u Nemačkoj i zapadnoj Evropi su upoznati s tom markom zbog kontinuiranog i frekventnog reklamiranja na portalu Wirkaufendeinauto.de.\nOstatak novca će biti uplaćen na adrese postojećih vlasnika, uključujući Kristijana Bertermana i Hakan Kočak koji su i osnovali kompaniju 2012. Auto1 sada posluje u više od 30 zemalja a tokom 2019. godine je ostvario oko 3,5 milijardi evra prihoda. Čak i pre pokretanja protokola IPO, bilo je reči o tome da je procena vrednosti kompanija pokazala da je kapital težak oko 5 milijardi evra. Tokom 2018. godine, u vlasničku strukturu kompanije Auto1 se uključila i japansska Softbank sa sumom koja za malo ne dostiže pola milijarde evra.\ntags: Auto1 Autohero online prodaja portal za prodaju polovnih automobila\nprevious Rang lista: Koliko litara goriva dobiješ za prosečnu platu po državama?\nnext Renault i Mercedes bi mogli zajednički da razviju veliki kombi\nČak četvrtina naručenih primeraka modela Ford Bronco ima manuelni menjač\nCena polovnjaka u Francuskoj tokom 2021. godine skočila u proseku za 13%!\nKorišćenje flotnih autonomnih vozila će biti isplativije od posedovanja automobila do 2027.\n28/04/2018 - 09:06\nKoronavirus bi mogao da spusti cenu nafte na neviđeno nizak nivo\nMazda sprema ozbiljno unapređenje za model MX-30\n07/02/2022 - 07:19


RTCG - Radio Televizija Crne Gore - Nacionalni javni servis :: Ekonomija :: Jača privredna razmjena Crne Gore i Maroka\n01. 03. 2021. 14:35 >> 14:44 0\nPlanirano potpisivanje bilateralnih sporazuma o saradnji u vazdušnom i pomorskom saobraćaju biće dodatan podsticaj unapređenju u oblastima ekonomije i turizma između Crne Gore i Maroka, kazao je ministar vanjskih poslova Đorđe Radulović.\nRadulović se sastao sa ambasadorom Kraljevine Maroko u Crnoj Gori, na nerezidentnoj osnovi sa sjedištem u Beogradu, Mohamedom Aminom Belhadžom.\nOn je tom prilikom ocijenio da dvije države njeguju sadržajne odnose koje je potrebno dodatno snažiti kroz dinamiziranje aktivnosti u oblastima od zajedničkog interesa.\nKako je naveo, aktivnosti u ovim sektorima će doprinijeti jačanju turističkih kontakata i privredne razmjene, te poboljšati vidjljivost Crne Gore kao kredibilne turističke i investicione destinacije.\nŠef crnogorske diplomatije je takođe izrazio interesovanje za razmjenu znanja i najboljih praksi na planu inovativnih modela i novih tehnologija u oblasti solarne energije, imajući u vidu marokansko iskustvo u ovoj oblasti u kojoj „Crna Gora prepoznaje velike razvojne šanse“.\nU tom kontekstu naglasio da je jedan od prioriteta naše vanjske politike upravo ekonomska diplomatija te da će fokus aktivnosti crnogorske diplomatske mreže biti stavljen na intenziviranje kontakata i saradnje sa biznis zajednicama.\nBelhadž je zahvalio ministru na prijemu, saglasivši se sa ocjenama bilateralne saradnje dvije prijateljske države.\nS tim u vezi, uputio je poziv ministra vanjskih poslova, afričke saradnje i iseljeništva Kraljevine Maroko Nasera Burite ministru Raduloviću za zvaničnu posjetu toj zemlji, u cilju jačanja kontakata i dinamiziranja aktivnosti u okviru međudržavne saradnje.\n„Posjeta će biti idealna prilika za potpisivanje usaglašenih sporazuma o saradnji u vazdušnom i pomorskom saobraćaju, te Memoranduma o saradnji Diplomatske akademije Ministarstva vanjskih poslova Crne Gore i Akademije za diplomatske studije Ministarstva vanjskih poslova Kraljevine Maroko, čime će pravni okvir za saradnju biti osnažen“ istakao je ambasador Belhadž.\nĐorđe Radulović Mohamed Amin Belhadž Crna Gora-Maroko


Znanjem do inkluzije u zapošljavanju – podrška mladima sa invaliditetom\nProjekat „Znanjem do inkluzije u zapošljavanju – podrška mladima sa invaliditetom“, čiji je nosilac "Smart team” d.o.o, a partner u Projektu Privatna ustanova "Organizator obrazovanja odraslih Racc Educo, odobren je u okviru grant šeme od strane Zavoda za zapošljavanje Crne Gore, a u cilju zapošljavanje lica sa invaliditetom, povećanja njihove konkurentnosti na tržištu rada, kao i stimulisanja poslodavaca za zapošljavanje lica sa invaliditetom.\nOsnovni cilj Projekta je povećanje konkurentnosti mladih lica sa invaliditetom na tržištu rada, kroz sticanje znanja i razvijanje vještina iz oblasti informatike i preduzetništva, odnosno njihovo zapošljavanje. Realizacijom ovog projekta, 6 lica sa invaliditetom će proći obuku iz oblasti informatike i preduzetništva, 4 lica će biti zapošljeno, sa mogućnošću produžetka radnog angažmana i nakon završetka Projekta. Ciljna grupa su mladi sa invaliditetom, koji nijesu uključeni u tržište rada, a nalaze se na evidenciji Zavoda za zapošljavanje Crne Gore, pri čemu je prioritet dat licima iz nedovoljno razvijenih područja Crne Gore (Rožaje, Pljevlja).\nRealizacijom Projekta „Smart Team“-a, odnosno stečenim znanjem i vještinama koje su planirane aktivnosti ovog projekta, u kontekstu unapređenja položaja lica sa invaliditetom, obezbijediće se i mogućnost i rada od kuće. Sa druge strane, stečenim znanjima iz oblasti preduzetništva, uticaće se na njihovu sposobnost donošenja pravih odluka, pa i u dijelu pokretanja sopstvenog biznisa.\nU cilju rješavanja pitanja položaja lica sa invaliditetom, neophodno je mobilisati sve resurse u Crnoj Gori, kako bi se omogućila puna afirmacija njihovih prava i, time, poboljšao i unaprijedio kvalitet njihovog života. Zapošljavanje je jedan od najsnažnijih mehanizama za postizanje društvene uključenosti marginalizovanih grupa. Iako je stvoren normativni okvir za njihovo ravnopravno učešće na tržištu rada, poslodavci se teže odlučuju za njihovo radno angažovanje. Sa druge strane, nezadovoljavajuća je i obrazovna struktura lica sa invaliditetom, mali broj njih prolazi programe obuke i prekvalifikacije, a često ne postoji ni interesovanje za aktivnijom ulogom u društvu. Ovaj projekat je, prevashodno, namijenjen mlađoj populaciji lica sa invaliditetom, koji prema procjenama čine oko 1% ukupne populacije.\nViše iz ove kategorije « Centar za omladinsku edukaciju organizovao psihološko-edukativnu radionicu Podržite predstavnike Crne Gore na Zimskim Svjetskim Igrama Specijalne Olimpijade »


14 maj 2010\tKulturni mozaik\nIzložba u „Krugu“: „Ars in ligno“\nU galeriji „Krug“ 23. juna je otvorena izložba udruženja drvorezbara „Ars in ligno“ iz Bečeja. U pitanju je sedma izložba ovog udruženja, koje jednom godišnje predstavlja svoje radove.\nIzložba pronalazača i inovatora „Ideja V-2010“: Braća po pameti\nNa petoj međunarodnoj izložbi pronalazača i inovatora „Ideja V-2010“ održanoj od 1. do 3. oktobra u galeriji „Krug“ okupilo se više od deset izlagača iz zemlje i okruženja.\nIzložba fotografija „Prozirni zidovi“: „Foto-porukom“ u svet\nU Kreativnom centru Gradskog pozorišta 31. oktobra prikazana je izložba fotografija nazvana „Prozirni zidovi“. Izložba predstavlja završnicu seminara „Foto-poruka“ – upotreba fotografije u omladinskom radu – koji je prošle nedelje održan u Bečeju.


Mališani iz banjalučkih vrtića učestvovali u humanitarnoj akciji - BIGportal.ba\nMališani iz banjalučkih vrtića učestvovali u humanitarnoj akciji\n12 Decembra, 2020 12 Decembra, 2020 0517\nMališani iz gradskih vrtića posljednjih desetak dana vrijedno su radili na prikupljanju slatkiša i igračaka, koji će biti darovani djeci iz socijalno ugroženih porodica, čime su pokazali veliku humanost i darežljivost.\nJelena Kurtinović, direktorica Centra za predškolsko vaspitanje i obrazovanje, rekla je za “Nezavisne” da je ovaj centar odgovorio na poziv UG “Mozaik prijateljstva” da se priključe akciji darovanja osnovnih životnih namirnica, slatkiša i igračaka za djecu iz socijalno ugroženih porodica, koja su korisnici “Mozaika prijateljstva”.\n“Djeca su zaista divno odreagovala na ovu akciju, odmah su počeli da donose slatkiše i igračke”, rekla je Kurtinovićeva.\nDodala je da su mališani zajedno sa vaspitačima radili i na izradi čestitki i crteža.\n“Ovi crteži i čestitke će biti poslati u sklopu paketića zajedno sa slatkišima i igračkama”, kazala je Kurtinovićeva.\nIstakla je da su ovakve aktivnosti veoma bitne za razvoj empatije kod djece, te da se najmlađi na ovaj način već od ranog djetinjstva uključuju u društveno odgovorne djelatnosti.\n“Ovo doprinosi razvoju empatije kod djece, njihovom boljem razumijevanju da postoje djeca čiji roditelji, nažalost, nisu u mogućnosti da im obezbijede ni slatkiše ni igračke”, kazala je Kurtinovićeva.\nNavela je da će na ovaj način i mališani iz socijalno ugroženih porodica vidjeti da njihovi drugari iz vrtića misle na njih i da su spremni da im poklone slatkiše i igračke.\nIako je akcija službeno završena u petak, Kurtinovićeva ističe da mališani i njihovi roditelji koji nisu do sada stigli da donesu namirnice to mogu uraditi i u narednih nekoliko dana.\nHrvatska produžava stroge mjere za ulazak u zemlju?\nIranske vlasti sprovele smrtnu kaznu nad novinarom\nPremije: Srbiji 750.000 dolara


Дачић захвалио руским козацима на хуманитарној помоћи | Socijalistička partija Srbije\nDačić zahvalio ruskim kozacima na humanitarnoj pomoći Vesti\n16 maja, 2012 u 15:07\nMinistar unutrašnjih poslova Ivica Dačić izrazio je danas u Beograduzahvalnost Rusiji jer pitanje Kosova i dalje drži otvorenim u Savetu bezbednosti UN koji bi, da nije tako, verovatno doneo odluku o statusu Kosova.\n“Srpski narod oseća veliku zahvalnost prema Rusiji, svom prirodnom savezniku i zahvaljuje se Rusiji na principijelnom stavu prema Kosovu”, rekao je Dačić posle sastanka sa predstavnivima kozaka i srpske dijaspore u Rusiji.Dačić je izrazio zahvalnost ruskim kozacima koji su i u praksi pokazali bratski odnos prema Srbiji i pomogli srpski narod na Kosovu.\n“Generali, kozaci, atamana, imaju važno mesto u ruskoj istoriji i srpski narod je tokom njihove posete iskazao ljubav prema njima”, rekao je Dačić.On je naveo da su kozaci ne samo predstavnici administracije ruskog predsednika nego i ruskog naroda i diplomatije i izrazio nadu da će odnosi dva bratska naroda biti još bolji.\n“Imao sam dobru saradnja sa ruskim Ministarstvom unutrašnjih poslova i Ministarstvom za vanredne situacije, a i kao kopredsednik međuvladinog komiteta Rusije i Srbije, i nadam se da ćemo razvijati sve ukupne odnose”, kazao je Dačić.\nPredstavnik kozaka, ruski general Vladimir Glukovski izrazio je zahvalnost srpskom narodu na ljubavi iskazanoj u prethodnih nekoliko dana tokom njegove posete Srbiji.\n“Naša poseta nije vladina niti zvanična. Ovo je poseta ruskih kozaka koji gaje iskrenu ljubav prema Srbima i spremni su da pomažu bratskom i prijateljskom srpskom narodu”, rekao je Glukovski. On je istakao da će veza dva naroda biti još uspešnija ako se bliske veze uspostave i među vlastima Srbije i Rusije i ako to uradi “takav predstavnik Srbije kakav je Dačić”.\n“Uvereni smo da je Dačić jezgro vašeg naroda, srpski patriota kao što su i kozaci ruske patriote spremne da daju sve za svoj narod”, kazao je Glukovski.\nPredsednica moskovsko-srpskog doma Radmila Vojnović rekla je da je zahvaljujući kozacima srpski narod na severu Kosova dobio humanitarnu pomoć i izrazila zahvalnost kozačkim generalima na organizovanju te humanitarne pomoći.


Pet domaćih kompanija, uz podršku Privredne komore Srbije, učestvovaće u intenzivnim programima obuke za izvoznike, koji su namenjeni jačanju izvoznih kapaciteta malih i srednjih preduzeća. Po završetku treninga, za predstavnike firmi biće organizovani bilateralni susreti u Indiji, SAD, Kamerunu, Čileu i Kanadi, što je odlična prilika za uspostavljanje saradnje sa firmama u ovim zemljama.\nU kolektivnim treninzima i u B2B razgovorima učestvovaće predstavnici srpskih kompanija Pacomm, Avalon Partners, Belit, Technology Partnership iz Beograda, kao i Greensoft ltd iz Novog Sada. Firme su izabrane u konkurenciji 351 kompanije iz 31 zemlje. Ukupno je odabrano 80 pobedničkih preduzeća koja su konkurisala za učešće u programu jačanja izvoznih kapaciteta malih i srednjih preduzeća.\nProgram se realizuje u okviru Ready2Go projekta koji sprovodi međunarodni konzorcijum privrednih institucija i organizacija, među kojima je i PKS. Vodeći partner je Promos agencija iz Milana.\nTreninzi za izvoz na tržišta Kameruna, SAD i Kanade su planirani do kraja godine, a obuke za firme zainteresovane za poslovanje na tržištima Indije i Čilea početkom 2018. Kao rezultat obuka, firme - učesnice u projektu imaće priliku da formulišu međunarodni biznis plan uz podršku Centra za bilateralnu saradnju PKS i Ready2Go eksperata, kao i da učestvuju u događajima namenjenim poslovnom povezivanju na pomenutim tržištima.\nProjekat finansiraju Evropska komisija i Izvršna agencije za mala i srednja preduzeća, a sprovodi se uz podršku Evropske mreže preduzetništva ( EEN).\nPrivredna komora Srbije trenutno realizuje 24 projekta usmerena na unapređenje privrednog ambijenta i poslovnih kapaciteta srpske privrede. Centar za upravljanje projektima PKS kontinuirano prati mogućnosti finansiranja projekata iz programa podrške EU, donatorskih i drugih razvojnih programa pomoći, otvorenih javnih poziva i konkursa. U pripremi je i portal PKS koji će sadržati informacije o EU fondovima kao i sve neophodne informacije važne za pisanje i implementaciju projekata koji se finansiraju iz EU fondova.


JKP KOMUNALAC TUZLA - Izvod iz komunalnog reda\nIZVOD IZ ODLUKE O KOMUNALNOM REDU\n( SLUŽBENI GLASNIK OPĆINE TUZLA BROJ 4/10 OD 27.04.2010 GODINE )\nKućnim smećem u smislu ove Odluke, smatraju se čvrsti otpaci koji nastaju u stanovima, zajedničkim prostorijama stambenih zgrada, individualnim stambenim objektima, poslovnim prostorima, garažama i dvorištima, a koji se po svojoj veličini mogu odlagati u posude za kućno smeće.\nNa području općine Tuzla se organizuje odvoz kućnog smeća i krupnog otpada. Svi vlasnici, odnosno korisnici stambenih i poslovnih prostora, kao i privremeno zauzetih javnih površina, dužni su se uključiti u prikupljanje i odvoz smeća zaključivanjem ugovora sa davaocem komunalne usluge o pružanju usluga odvoza smeća, i plaćati mjesečnu naknadu na ime korištenja ovih usluga pravnom ili fizičkom licu kome je povjereno vršenje ovih poslova.\nPravnim ili fizičkim licima koji samostalno obavljaju djelatnost ličnim radom i građanima, kao korisnicima usluga, te JKP „Komunalac“ Tuzla, zabranjuje se svako samovlasno premještanje posuda za smeće s mjesta koja su određena na način iz stava 3. ovog člana.\nKućno smeće se odlaže u posude za smeće, a Općiniski načelnik može odrediti da se smeće odlaže i na drugi način, na čitavoj Općini ili samo u pojedinim dijelovima Općine, o čemu će istovremeno donijeti i odgovarajući pravilnik kojim će se regulisati način i uslovi, kao i područje na kojem će se vršiti odvoz smeća na drugi način. Na posudi za smeće mora biti oznaka korisnika i vlasnika posude i znak zabrane parkiranja vozila ispred posude, koji se postavlja na posudi za smeće i koje postavlja javno komunalno preduzeće koje vrši odvoz smeća.\nKorisnici usluga odvoza smeća u individualnim stambenim objektima, dužni su nabaviti posude za smeće čiju vrstu i tip određuje JKP „ Komunalac“ Tuzla i iste držati u svom privatnom posjedu (dvorištu) na kapiji.\nMjesto za smještaj posuda za kućno smeće određuje općinska služba nadležna za komunalne poslove na prijedlog javnog komunalnog preduzeća, odnosno drugog pravnog ili fizičkog lica kome je povjereno vršenje poslova odvoza smeća, a po pribavljenom mišljenju općinske službe nadležne za prostorno uređenje . Mjesto za posude za smeće ne može se određivati na zajedničkom stepeništu, na ulazu u zgradu ili na kolovozu. Mjesto na kome se drže posude za smeće mora se održavati u čistom i urednom stanju. Upotreba prostorija koje su određene za držanje smeća u druge svrhe nije dozvoljena bez odobrenja nadležnog općinskog organa.\nKorisnici odvoza kućnog smeća su dužni sakupljeno smeće pažljivo odlagati u posudu za smeće, tako da se ono ne rasipa i ne prlja okolni prostor. Posude za kućno smeće moraju biti zatvorene. Zabranjeno je odlaganje smeća uz posude za kućno smeće u kutijama ili sličnoj ambalaži, osim u slučaju kada je posuda za smeće pretrpana, u kom slučaju se smeće može odlagati uz posude za smeće, ali isključivo u zatvorenoj ambalaži. Prilikom odlaganja kućnog smeća korisnik usluge je dužan ambalažini otpad (kartonske kutije i slično) usitniti. Ambalažni otpad korisnici poslovnih prostora u kojima obavljaju poslovnu djelatnost, dužni su odlagati na posebna mjesta koja odredi pravno ili fizičko lice kome je povjeren posao odvoza smeća. Ovo lice je dužno da sakuplja ambalažni otpad i posebno ga skladišti.\nJavno komunalno preduzeće, odnosno ovlašteno pravno ili fizičko lice kome je povjereno vršenje poslova odvoza smeća, dužno je na područjima Općine, na kojima se vrši organizirano odvoženje kućnog smeća, najmanje jedan puta sedmično, odvoziti kućno smeće sabirnim vozilima, na način koji zadovoljava higjensko-zdravstvene propise. Općinski načelnik može odrediti da se u čitavoj Općini, ili u pojedinim dijelovima, smeće odvozi dva ili više puta sedmično a prema programu odvoženja smeća javnog komunalnog preduzeća, odnosno drugog pravnog ili fizičkog lica kome je povjereno vršenje poslova odvoza smeća.\nPosude za smeće u kolektivnim stambenim objektima i u javnim objektima, pripremaju za odvoz i iznose do mjesta određenog za sabiranje radnici javnog komunalnog preduzeća, odnosno pravnog ili fizičkog lica kome je povjereno vršenje odvoza smeća. Posude za odlaganje smeća iz poslovnih prostora individualnih stambenih objekata, do mjesta određenog za sabiranje dopremaju korisnici tih prostora i objekata. Ako specijalno vozilo ne može proći određenim ulicama, javno komunalno preduzeće, odnosno pravno ili fizičko lice kome je povjereno vršenje odvoza smeća, u pismenom sporazumu s organima mjesne zajednice, odredit će mjesto, način i uvjete prikupljanja smeća. U slučaju iz prethodnog stava, korisnici stambenih i poslovnih prostorija su obavezni da posude za smeće iznesu do mjesta određenog za prikupljanje smeća.\nZabranjeno je svako prebiranje i prekopavanje po smeću, te vađenje istog iz posude za smeće. Zabranjeno je spaljivanje bilo koje vrste smeća i krupnog otpada na otvorenom prostoru.\nNovčanom kaznom, u iznosu od 30 do 300 konvertibilnih maraka, kaznit će se građanin :\n- Ako postupa protivno članu 113. Odluke\n- Ako ne nabavi posudu za smeće (član 116.)\n- Ako odlaže kućno smeće suprotno članu 118. Odluke\n- Ako postupa protivno članu 118. Odluke\n- Ako rasipa i prlja prostor oko posude, ne usitni ambalažu otpada, ili ako oštećuje posude za smeće (član 118. Stav 2. I 3.)\n- Ako prebire, prekopava, ili odnosi smeće iz posuda za smeće (član 122.)\n- Ako stavlja krupni ptpad u posude za kućno smeće (član 124.stav 4)\n- Ako postupi protivno članu 119. Stav 2.\n- Ako odlaže krupni otpad na mjesta koja nisu za to određena (član 124. Stav 3.)\nNovčanom kaznom od 100 do 600 konvertibilnih maraka, kaznit će se građanin ako ne postupi po pismenom ili usmenom nalogu inspektora u obliku rješenja ili zaključka.


Politika - datum: 2017-09-11 POSTUPAK U MINISTARSTVU JAVNE UPRAVE U ZAVRŠNOJ FAZI\nOdluka o Demosu do srijede Neka rade u skladu sa zakonom, neka donesu odluku i mi ćemo je poštovati, mi smo joj naredni kakva god da bude – rekao je Danilović\nSada se samo čeka potvrda Ministarstva javne uprave da sam ja jedini predsjednik Demosa, a ja ću poštovati njihovu odluku, kakva god da bude, izjavio je Goran Danilović. On je rekao da je sve u vezi vanredne skupštine 27. avgusta u Mojkovcu urađeno u skladu sa procedurama.\nDanilović je u emisiji „Živa istina” kazao da nije jedini krivac što je došlo do rascjepa u Demosu, ali da snosi dio odgovornosti i da ne prihvata da je jedan čovjek važniji od političke partije.\n– Ako vi na moju ponudu da se zajednički povučemo, bez obzira na razlike koje postoje među nama, odgovorite nestatutarnom smjenom, progonom ljudi, čak i javnim odgovorom da ja nijesam nivo sa kojim se komunicira, e pa onda ćete shvatiti da smo i jedan i drugi nivo onima koji su nas birali – rekao je Danilović.\nKako je naglasio, sada se samo čeka potvrda Ministarstva javne uprave da je on jedini lider, dodajući da će poštovati njihovu odluku.\n– Mogu se u Crnoj Gori oteti partije, ali ljude ne možete oteti. Spremni smo na to. Neka rade u skladu sa zakonom, neka donesu odluku i mi ćemo je poštovati, mi smo joj naredni kakva god da bude – rekao je Danilović.\nOn je ocijenio da opozicioni bojkot parlamenta nije onaj koji je priželjkivao, jer je to, po njegovom sudu, polovično rješenje.\n– Ako je bojkot to da se nikada zajedno ne fotografišemo kao 39 poslanika opozicije, da nikad zajedno ne popijemo kafu pa da makar zbunimo javnost, da ne napravimo jednu jedinu zajedničku akciju, da je jača sujeta petorice lidera od interesa 50 odsto Crne Gore. Niko me neće ubijediti da je to bojkot – zaključio je Danilović.\nMinistarstvo javne uprave donijeće najkasnije do srijede odluku o zahtjevu da Miodrag Lekić bude izbrisan iz registra političkih partija kao predsjednik Demosa, a da na njegovo mjesto bude upisan Goran Danilović. Iz ministarstva je za „Dan” ranije potvrđeno da je u toku postupak povodom zahtjeva za upis promjene podataka u registar političkih partija, a vezano za političku partiju Demos.\n– Višak ambicija organizatora te predstave očigledno ne može da nadoknadi manjak političke ozbiljnosti i statutarne validnosti tog lakrdijaškog poduhvata. Zato pravna ništavnost takozvanih odluka na privatnom skupu, kao i eventualni nastavak samovoljnog korišćenje imena i obilježja Demosa i dalje će se u javnosti tretirati kao čin drske neodogvornosti, a njihovi nosioci će biti sankcionisani zbog nezakonitog djelovanja – navode iz Demosa.\nNaglašava se da žele uspjeh u radu ukoliko bivši članovi stranke na svojim skupovima i svojim odlukama formiraju novu stranku.\nRegistar više ne vodi MUP\nPoslove registracija političkih partija i nevladinih organizacija od januara ove godine ne obavlja Ministarstvo unutrašnjih poslova, već Ministarstvo za javnu upravu. Crnogorska vlada usvojila je pravilnik o unutrašnjoj sistematizaciji i organizaciji Ministarstva javne uprave, koje predvodi Suzana Pribilović, kadar DPS-a.\nOvaj pravilnik predviđa postojanje Direkcije za registraciju i evidentiranje nevladinih organizacija i političkih partija, u sklopu Direkcije za državnu upravu.


Gosti N1 o hapšenjima: Sud u potpunosti u službi vlasti\nVesti Autor:Tamara Ognjanović16. jul. 202018:36 > 18:37\nU suđenjima građanima uhapšenim tokom protesta u Beogradu pokazalo se da je sud u potpunosti bio u službi vlasti, stavljajući ih na dugme u pritvor, a posle par dana na slobodu, ocenio je advokat Vladimir Gajić. Tako se pravi kontraefekat - od onih koji nisu bili politički borci napraviće se disidenti, kazao je Dalibor Petrović, sociolog i jedan od predstavnika Mreže akademske angažovanosti i solidarnosti.\nJoš nije poznat tačan broj građana i građanki koji su uhapšeni tokom protesta održanih prethodnih dana, ali kako je danas izjavio Ivan Zlatić iz Združene akcije korv nad glavom, prema informacijama više različitih stranaka i udruženja, iza rešetaka se nalazi više desetina ljudi.\nOd ponedeljka traju protesti aktivista ispred institucija sa zahtevom da se građani koji su bez osnova uhašeni puste na slobodu. Vladimiru Mentusu, Igoru Šljapiću i Mariju Marinkoviću ukinute presude na 30 dana zatvora, i pušteni da se u ponovljenim postupcima brane sa slobode.\n„Sud nije nezavisan i po narudžbini režima slao je građane u Padinsku skelu, da bi ih posle nekoliko dana oslobađao“, kazao je Gajić.\nProtest ispred Vlade Srbije, traži se oslobađanje "političkih zatvorenika"\nOn je rekao da postoji kontinuitet u radu „prekih sudova“ u ovoj godini, podsećajući na suđenja skajpom tokom vanrednog stanja, kao i na postupke pred Prekršajnim sudom u poslednjih desetak dana.\nPrimenjivana je, kako je dodao, na obične građane odredba u zakonu koja se odnosi na huliganske grupe, a Prekršajni sud je bio vrlo zgodan za to.\n„Odbrana tu sa advokatom nije obavezna, privedenima nije bilo omogućeno da uzmu advokata, za pola sata je bila gotova presuda, nisu proveravani dokazi policije, i oni su se za pola sata nalazili na putu za izdržavanje kazne – to je preki sud u svom svojim pojavnim oblicima, koji je zabranjen kod nas“, kaže.\nKako je naveo, kao što su na dugme sudije Prekršajnog suda i osnovnih sudova, uz asistenciju policije slali ljude u pritvor ili prekršajni zatvor, isto tako je na dugme odlučeno da se usvajaju žalbe i da se oni nalaze na slobodi.\nPetrović je rekao da se slaže da su institucije otete i da se teško može govoriti o državi već pre o partijskom aparatu koji koristi institucije za svoje potrebe.\n„Najbrutalnije se krši demokratski proces, prava ljudi da na miran način izraze protest protiv nečega što im se u društvu ne dopada“, rekao je.\nNemamo opozicione glasove u parlamentu, debata se seli na ulicu budući da nema gde da se održava, kaže Petrović, a niko razuman ne misli da u društvu treba da vlada jednoumlje.\n„Kada osujetite debatu u parlamentu, ona se seli na ulicu, a sada vlast pokušava i taj kanal da zatvori“, dodaje.\nUhapšeni su po prirodi stvari, hteli ili ne, neka vrsta političkih zatvorenika jer su po toj osnovi uhapšeni, ali problem je što su bez ikakvog reda kupljeni sa ulice ljudi koji su se tu možda slučajno našli, navodi Petrović.\n„Šalje se poruka da niko nije siguran i da ne postoji ni privilegije za onog ko je primeren član društva, ako ste ga greškom priveli i on kaže da je naučnik koji radi na institutu – ne samo da se oglušite, nego ga po hitnom postupku osudite po zakonima za huligane. Moramo da se borimo protiv toga, ovo nije borba za političke interese nego za prava da reagujemo na stvari koje nisu dobre u ovom društvu, niko ne može da suspenduje to pravo“, istakao je on.\nProtesti će biti sve jači, kazao je, što je debata više pomerena iz institucija na ulicu.


Upravljački tim sa pravnim ekspertima o statutu ZSO\nČlanovi Upravljačkog tim za formiranje Zajednice srpskih opština (ZSO) razgovarali su danas o nacrtu statuta ZSO sa dekanom Pravnog fakulteta Prištinskog univerziteta sa privremenim sedištem u Kosovskoj Mitrovici Vladanom Mihajlovićem, i timom pravnih eksperata koje su delegirale opštine sa severa KiM radi podrške radu tom timu.\nOsim o strukturi i sadržaju nacrta statuta ZSO razgovaralo se i o mnogim drugim pravnim aspektima u vezi s izradom tog dokumenta, navedeno je u saopštenju Upravljačkog tima.\nDekan Mihajlović je ocenio da bez promene kosovskog ustava ne može biti uspostavljen valjan pravni osnov za funkcionisanje ZSO u skladu sa onim što je dogovoreno u Briselu.\nEU: ZSO za četiri meseca\nPredstavnici Upravljačkog tima su objasnili da su nezavisno telo, kojem je mandat dala EU i čiji je delokrug i mandat definisan sporazumima postignutim u procesu briselskog dijaloga.\nPrecizirali su da ni Priština, niti bilo ko drugi, nema mandat da kontroliše ili usmerava rad Upravljačkog tima, već da isključivo na njegov zahtev, posedstvom lokalnih samouprava i Ministarstva administracije lokalne samouprave, može da pruži podršku u radu, što je i bio okvir za sastanak.\nUpravljački tim će, kako je rečeno, nastaviti da održava redovne konsultativne sastanke sa ekspertima, kako iz oblasti prava, tako i iz drugih stuka koje su u vezi sa budućim nadležnostima ZSO.\nUpravljački tim ZSO sa zamenikom šefa Misije OEBS-a\nUpravljački tim o školama u nacrtu statuta ZSO\nUpravljački tim za ZSO sa predsednicima opština sa KiM


Održan sastanak Koordinacionog tema za implementaciju Programa ekonomskih mera\nObjavljeno:06. aprila 2020.\nMinistar finansija Siniša Mali održao je danas u Palati Srbija sastanak Koordinacionog tima za implementaciju Programa ekonomskih mera za smanjivanje negativnih efekata prouzrokovanih pandemijom virusa KOVID 19.\nSastanku su prisustvovali guverner Narodne banke Jorgovanka Tabaković, ministar za rad zapošljavanje, boračka i socijalna pitanja Zoran Đorđević, ministar poljoprivrede, šumarstva i vodoprivrede Branislav Nedimović, državni sekretari u Ministarstvu privrede Dragan Stevanović i Milun Trivunac, kao i predstavnici kabineta predsednika Republike Srbije, predsednice Vlade, Privredne komore Srbije i Poreske uprave.\nČlanovi Koordinacionog tima su na sastanku razmatrali otvorena pitanja kada je reč o sprovođenju Programa ekonomskih mera, kako bi odgovarajući pravni okvir mogao da bude usvojen do kraja ove nedelje, u petak, a kako je i prethodno najavljeno. Odmah nakon usvajanja počeće i implementacija ekonomskih mera.\nNaredni sastanak je zakazan za sredu 8. april, kada će se predstavnici svih nadležnih institucija, koji su i članovi tima, doneti neophodne odluke kada je reč o preciziranju tog plana.\nPodsećamo, Program ekonomskih mera će sadržati mere poreske politike, direktnu pomoć privatnom sektoru, mere za očuvanje likvidnosti i direktnu pomoć svim punoletnim građanima.


Nikola i Aleksandra obeležili 2018. godinu - Soskanal\n» Nikola i Aleksandra obeležili 2018. godinu\nObjavio Bojan Đokić 11/01/2019 - 19:18\nNikola i Aleksandra obeležili 2018. godinu\nKošarkaš Denvera Nikola Jokić proglašen je danas za najboljeg srpskog igrača u 2018. godini, dok je Aleksandra Crvendakić najbolja igračica u izboru sportskih novinara koji prate rad Košarkaškog saveza Srbije.\nJokić je trijumfovao sa 28 glasova, prošlogodišnji osvajač ovog laskavog priznanja Bogdan Bogdanović dobio je tri, a Miroslav Raduljica i Vasilije Micić po dva glasa.\nKošarkašica mađarskog Šoprona, koja je prošle godine osvojila madjarsku ligu i Kup, igrala finale Evrolige i draftovana je u VNBA, osvojila je 22 glasa ispred Sonje Petrović sa devet, Ivane Race sa tri i prošlogodišnje pobednice Jelene Milovanović koja je dobila jedan glas.\nKao i prethodnih godina, kako bi izbor bio što objektivniji, KSS je proces glasanja poverio sportskim novinarima svih uglednih i tiražnih srpskih medija, koji prate košarku i aktivnosti KSS.\nNa dodeli priznanja u beogradskom hotelu "Kraun Plaza" prvo je nagradu primio Branislav Jokića, Nikolin otac, kome je nagradu uručio predsednik Košarkaškog saveza Srbije Predrag Danilović. Otac najboljeg srpskog košarkaša u 2018. zahvalio se prisutnima u ime porodice Jokić, dok se Nikola iz Denvera prisutnima obratio putem video poruke.\n"Žao mi je što nisam sa vama da lično primim nagradu. Mnogo godina sam trenirao za to da budem proglašen za najboljeg igrača Srbije, košarkaške zemlje. Nadam se da ću pružati još bolje partije da to opravdam. Veliki pozdrav svima, vidimo se", rekao je Jokić.\nSledeća je na binu izašla najbolja u 2018. Aleksandra Crvendakić, kojoj je Danilović uručio priznanje.\n"Čast mi je i zadovoljstvo što sam dobila ovu nagradu. Individualne nagrade sam uvek gledala kao timske. U košarci uvek delimo lepe i one manje lepe trenutke. Zahvalna sam svim saigračicama, trenerima, ljudima koji su nas uvek podržavali, vama koji ste glasali za mene. I za kraj bi htela da se zahvalim porodici za neizmernu podršku i ljubav koju mi pružaju. Svima želim srećne praznike i da budete uz nas, posebno na jako bitnom događaju, Evropskom prvenstvu koje će se ove godine održati u Srbiji", rekla je Crvendakić.\nSpecijalna priznanja dobili su i ženska juniorska reprezentacija Srbije koja je prošlog leta osvojila srebrne medalju u Šopronu, dok je muška juniorska selekcija za osvojeno prvo mesto na EP u Rigi. Seniorska 3x3 reprezentacija je u 2018. četvrti put postala šampion sveta i prvi put evropski prvak, dok je 3×3 juniorska reprezentacija Srbije na Evropskom prvenstvu u Debrecinu osvojila srebrnu medalju, a i njima je uručeno priznanje.\nPored dodeljivanja nagrada, KSS je na svečanosti u "Kraun Plazi" potpisala i sponzorski ugovor sa Rajfajzen bankom.


Konkurs Aktivne zajednice – Kancelarija za mlade Sombor\nKonkurs Aktivne zajednice\nTrag fondacija već 21 godinu sprovodi program Aktivne zajednice, u okviru kojeg je do danas podržano 669 inicijativa neformalnih grupa i udruženja u preko 200 zajednica širom Srbije. Program od samog početka prati potrebe udruženih građana i građanki, i novčano i na druge načine ih podržava da realizuju svoje ideje koje doprinose razvoju i boljitku njihovih zajednica. Projekti koje podržavamo nisu tematski ograničeni i plod su ideja, energije, rada i posvećenosti ljudi koji učestvuju u njima.\nnemaju pristup značajnim fondovima drugih donatora ili nisu direktno povezane sa međunarodnim agencijama i fondovima i\nTrag fondacija veruje da zajednica nije skup pojedinaca, već da nju prvenstveno čine interakcije koje pojedinci ostvaruju zarad postizanja zajedničkih ciljeva, a koje su zasnovane na vrednostima solidarnosti, uvažavanja različitosti, ravnopravnosti i odgovornosti. Verujemo u potencijal i moć aktivnih i udruženih građana i građanki da utiču na promene u svojim zajednicama, bilo da ih vezuje određen fizički prostor (geografska teritorija), onlajn prostor ili zajednički interes ili potreba.\nStoga, zajednice mogu biti lokalne, zajednice etničkih manjina, pripadnika različitih marginalizovanih grupa, LGBT+, onlajn zajednice i slično.\nPredstavite nam vašu ideju popunjavanjem Formulara za koncept ideje, koji ćete nam poslati elektronski, na adresu prijave@tragfondacija.org do 14. decembra 2020. godine.\nOdbor za donacije\nViše informacija možete videti na sajtu Trag fondacije https://tragfondacija.org/aktivne-zajednice/?fbclid=IwAR3dP3j2lrCUnVRDcsjhZ6qSOJiP8wiG7dkMDWfoDlCvqvSwPpzUJsxpX-Q\nRadionice za mlade u aprilu 2. aprila 2021.\nKako da sačuvam sebe dok pomažem drugima? 25. marta 2021.\nOdržana javna prezentacija nacrta Lokalnog akcionog plana za decu Grada Sombora za period od 2021. do 2023. godine 25. marta 2021.\nSerijal radionica za mlade u okviru projekta „Aktivirajmo se zajedno!“ 19. marta 2021.\nJavni konkurs za izradu Lokalnog akcionog plana za mlade 19. marta 2021.


Podrška razvoju preduzetništva - Arhiv vesti - vesti - srp\nU okviru donatorskog programa „Pokreni se za posao“, na svečanosti u PKS, dodeljeno 107 grantova za pokretanje malih i porodičnih biznisa. Do sredine 2015. biće osnovano još 100 novih preduzeća\nU Privrednoj komori Srbije (PKS) održana je svečana ceremonija dodele 107 grantova za pokretanje malih i porodičnih biznisa u okviru petog ciklusa donatorskog programa „Pokreni se za posao“ koji sprovode kompanija „Filip Moris“ i nevladina organizacija ENEKA iz Niša.\nMilivoje Miletić, vršilac dužnosti predsednika PKS naglasio je značaj podrške razvoju privatnog sektora u Srbiji, što je, kako je istakao, jedan od prioritetnih ciljeva ekonomske politike. PKS podržava ovakve aktivnosti, jer je dodela grantova pravi način da se podstakne razvoj preduzetništva, naglasio je Miletić i izrazio očekivanje da će i druge uspešne kompanije u Srbiji slediti primer „Filip Morisa“.\nŽeljko Sertić, ministar privrede u Vladi Srbije rekao je da je glavni ekonomski okvir razvoj realnog i proizvodnog sektora i istakao da je kompanija „Filip Moris“ jedan od najvećih promotera pomoći u razvijanju malih i srednjih preduzeća u Srbiji. Ministar je pohvalio metodologiju pomoći programa „Pokreni se za posao“, koja ne uključuje samo novčana sredstva, već i konsultantske usluge, nakon pokretanja proizvodnje. Sertić je podsetio da svih 385 kompanija, koje su za šest godina od kada je pokrenut program dobile tu pomoć, dobro posluju na tržištu i zapošljavaju 1.300 radnika. Treba povećati broj kompanija koje žele na taj način da podstaknu razvoj privatnog sektora, istakao je Sertić da u Srbiji posluje 222.000 preduzetnika, od kojih su 30 odsto žene, dok je samo 1.000 mladih preduzetnika između 18 i 20 godina.\nU Strategiji razvoja malih i srednjih preduzeća koja treba da bude završena do Nove godine, posebna pažnja biće posvećena preduzetništvu mladih, koji kroz odgovarajuće školovanje treba da budu odmah spremni ili da pokrenu svoj biznis, ili da budu obučeni da budu dobri radnici kod drugih preduzetnika, poručio je Sertić.\n„Ponosni smo na činjenicu da smo za pet godina trajanja programa pomogli pokretanje i dalje razvijanje 385 malih i srednjih preduzeća koja uspešno posluju i zapošljavaju više od 1.300 radnika. Naš program pruža konkretno, održivo i dugoročno rešenje problema nezaposlenosti“, izjavio je Ivan Miletić, direktor korporativnih poslova kompanije „Filip Moris“ za Srbiju i Crnu Goru.\n„Pokreni se za posao” je donatorski program za podršku preduzetništvu koji Filip Moris sprovodi u Srbiji od 2009. godine. Kroz program preduzetnici dobiju opremu za pokretanje ili unapređenje sopstvenog biznisa, kao i besplatne poslovne i stručne obuke, kako bi se što bolje pripremili za tržišnu utakmicu. Milivoje Jovanović iz organizacije ENEKA najavio je da će u okviru šestog ciklusa „Pokreni se za posao“ do sredine 2015. godine biti pokrenuto još 100 novih malih i porodičnih preduzeća širom Srbije.\nU okviru svečanosti u PKS održana je i tribina o značaju osnaživanja preduzetništva, kao jednog od preduslova privrednog oporavka domaće ekonomije, na kojoj su korisnici grantova izneli svoja iskustva u pokretanju biznisa.


U Somboru obeležen Međunarodni dan sećanja na žrtve Holokausta - Sombor portal\nПочетна Сомбор U Somboru obeležen Međunarodni dan sećanja na žrtve Holokausta\nU Somboru je obeležen Međunarodni dan sećanja na žrtve Holokausta. Poruka je da milioni nevinih žrtava nisu doživeli dan slobode, ali da stoga veličina njihovog stradanja opominje da se i danas moramo snažno suprotstaviti svakom jačanju antisemitizma, radikalizma i ekstremizma. Poštujući žrtve nacističkog i fašističkog režima Drugog svetskog rata, doneta je odluka da se „Staro sajmište“, mesto stradanja najvećeg broja Jevreja, Srba i Roma na teritoriji Srbije dostojno obeleži, a to je potvrđeno donošenjem Zakona o memorijalnom centru „Staro sajmište“ u Narodnoj skupštini Republike Srbije, rečeno je na ceremoniji obeležavanja u Somboru.\nSrbija je prva evropska zemlja koja je usvojila Zakon o otklanjanju posledica oduzimanja imovine žrtvama Holokausta, koji nemaju živih zakonskih naslednika. Ovim je na delu pokazana opredeljenost da se bar u tom delu isprave nepravedne posledice koje su nastale u vreme Holokausta, jer se nevine žrtve Drugog svetskog rata nikada ne smeju zaboraviti, rečeno je na obeležavanju Međunarodnog dana sećanja na žrtve Holokausta, u Somboru.\n„Zahvaljujem se Vladi Srbije što je donela Zakon o otklanjanju posledica oduzimanja imovine žrtvama Holokausta, bez živih zakonskih naslednika, odn. Zakon o restituciji, što pomaže i zajedno sa nama učestvuje u projektima od izuzetnog značaja za naš narod, ali i kulturni identitet građana Vojvodine i Srbije“, rekao je Robert Sabadoš, predsednik Saveza Jevrejskih opština Srbije.\n„Mi pripadamo generaciji u čijim životima će umreti i poslednji svedoci Holokausta. Već danas svedočimo sve glasnijim teorijama kako je Holokaust mit, kako u Aušvicu nije bilo gasnih komora, kako je Jasenovac bio samo radni logor u kojem je bilo i zabavnih trenutaka, a kako su Jevreji izmislili Holokaust da bi dobili svoju državu izrael nakon Drugog svetskog rata. Ideološki unuci i paunuci fašista nacista dovoljno su danas ohrabreni da urlaju o sovjoj netrepeljivosti u javnosti, na fudbalskim stadionima i na političkim mitinzima“, rekao je Ernest Hercog, predstavnik Svetskog Jevrejskog kongresa.\nOsećanje zajedničke patnje srpskog i jevrejskog naroda i dalje nas spaja, a Srbija neguje kulturu sećanja i doprinosi otkrivanju istine o svemu što se događalo tokom Drugog svetskog rata.\n„U vreme strahota u Aušvicu, srpski narod je zajedno sa jevrejskim i romskim u NDH na monstruozan način doživeo stradanje u fabrikama smrti Jasenovca, Jadovna i mnogih drugih mesta uz masovna streljanja i mnoge druge zločine koji su počinjeni u okupiranoj zemlji. Republika Srbija je prva evropska zemlja koja je usvojila Zakon o otklanjanju posledica o oduzimanju imovine žrtvama Holokausta, koji nemaju živih zakonskih zastupnika“, rekla je Maja Gojković, potpredsednica Vlade Srbije i ministarka za kulturu i informisanje.\n„Vi ste danas gosti grada u kom je pred početak Drugog svetskog rata živelo gotovo 1.200 jevreja, što je predstavljalo blizu četiri odsto ondašnjeg somborskog stanovništva, vrednih ljudi…Međutim, danas to više nije tako, a sve to zbog toga što se dogodio Holokaust“, rekao je Antonio Ratković, gradonačelnik Sombora.\nU završnici obeležavanja Međunarodnog dana sećanja na žrtve Holokausta, Kadiš je održao predmolitelj Jevrejske opštine Subotica, Robert Kovač,nakon čega je u somborskom pozorištu za delegaciju upriličena pozorišna predstava „Semper Idem“.\nПретходниOtkrivena grupa od 24 migranta u kamionu na Bačkom Bregu\nСледећиLepota salaša kraj Sombora


Nenad Đurić: Premijer je apsolutno bezbedan na Severu, angažovano više od 300 policajaca KP-a | KoSSev\nTri prva čoveka Kosovske policije sa Severa danas (s leva na desno): Nenad Đurić, Miodrag Lekić i Željko Bojić\nPremijer je apsolutno bezbedan što se tiče Kosovske policije u regionu sever, izjavio je za KoSSev, komandir regionalne jedinice ove policije Nenad Đurić. Na obezbeđivanju posete srpskog premijra angažovano je više od 300 redovnih patrolnih jedinica i specijalaca. Đurić je takođe rekao i da će u toku dana biti završena kompletna istraga nakon noćašnjeg bacanja bombe na sportsku halu u Zubinom Potoku u kojoj će srpski premijer danas govoriti.\n"Premijer Aleksandar Vučić apsolutno je bezbedan tokom svoje posete našem regionu, uključujući i njegov boravak u Zubinom Potoku, što se tiče spremnosti i angažovanja jedinica Kosovske policije, direkcije Sever," kaže Đurić za KoSSev, navodeći da je na njegovom obezbeđenju angažovano više od 300 pripadnika redovnih policijskih jedinica, kao i specijalnih.\nĐurića smo pitali dokle je odmakla istraga nakon noćašnjeg bacanja bombe i pucnjave na sportsku halu u Zubinom Potoku, gde se očekuje da srpski premijer uskoro govori.\n"Ručna bomba oznake 75 bačena je jutros u 03:05, u dvorište sportske hale, ispred glavnog ulaza, a ispaljeno je i nekoliko hitaca u pravcu sportske hale. Pronašli smo 19 čaura kalibra 7,62 mm, najverovatniije iz automatskog naoružanja. Naše kompletene ekipe kontradiverzione zaštite i uviđajne ekipe izvršile su uviđaj na licu mesta. Osim samih tragova na licu mesta, za sada ne raspolažemo nikakvim podacima o mogućim počiniocima. Oštećeni su jedno putničko vozilo i obodi sportske hale i prozori koji su bili sa prednje strane," rekao je Đurić.\nDetalje posete premijera Srbije, Aleksandra Vučića - Severu KiM-a, koja se ažurira iz časa u čas, možete pročitati OVDE.\nNa pitanje da prokomentariše izjavu direktora Kancelarije za KiM, Marka Đurića, o opisu jednog od navodnih napadača, odnosno lica koje ja navodno bacilo bombu, Đurić nije mogao da potvrdi tu informaciju, navodeći da Kosovska policija ne raspolaže sa takvim podacima, ali da će kompletna istraga biti gotova u toku dana.\n"Nakon toga utvrdićemo da li je postojalo tehničko obezbeđenje na ulazu sportske hale i da li se mogu dobiti bilo kakvi podaci sa te strane, uključujući i izjave svedoka sa lica mesta tokom incidenta, odnosno nakon njega," rekao je Đurić.\nSrpski premijer koji danas boravi na Severu Kosova će nakon ručka sa studentima u Kosovskoj Mitrovici, uskoro krenuti ka najsevernijoj opštini na Severu - Zubinom Potoku.\nNoćas je na halu u ovom mestu, u kojoj je predviđeno Vučić govori - bačena bomba. Nema povređenih, ali je deset radnika u trenutku napada postavljalo binu.


"Kineski milijarderi mogu da završe samo na DVA NAČINA: Zatvor ili smrt"\nNedavni “nestanak” kineskog milijardera i osnivača Alibabe Džeka Ma, poslužio je za još jednu u nizu špekulacija za gde drugo, nego za – društvene mreže.\nNaime, kada se pronela vest da je Ma nestao jer se nije pojavljivao u javnosti nekoliko meseci, društvenim mrežama počeo je da se širi video snimak u kome se predviđa da će završiti ubijen ili u zatvoru.\nKineski milijarder i osnivač Alibabe, Džek Ma, nije prisutan u javnosti više od dva meseca, pa mediji nagađaju da je nestao nakon što je u oktobru kritikovao kinesku vlast i pozivao na reformu sistema.\nPeking je pokrenuo kontrolu Maovih kompanija otkako je on u Šangaju 24. oktobra održao kontroverzni govor, u kojem je kritikovao kineski regulatorni sistem koji guši inovacije, a globalna bankarska pravila uporedio je tada s “klubom za penzionere” i pozivao na promene, odnosno reformu.\nNakon izveštavanja medija o njegovom nestanku iz javnosti, video zapis iz intervjua iz 2019. godine je ponovo objavljen na Tviteru. Na tom snimku kineski milijarder Guo Vengui, koji je svoje bogatstvo stekao na nekretninama, a koji je 2014. pobegao iz Kine rekao je da postoje “samo dva načina” na koja bi Maova budućnost mogla da se odvija nakon što napusti Alibabu.\n„Svi kineski milijarderi, imaju samo na dva načina: zatvor ili smrt… a šanse su 50:50“, rekao je Vengui u tom intervjuu, koji prenosi Newsweek.\nKako je Vengui tada naveo, učešće Džeka Ma u privatnoj kompaniji Ant Financial uzrokovalo je “veliki problem” Kini jer izaziva bankarski sistem zemlje, a Kina želi da “povrati” kompaniju koja je sada poznata kao Ant Group, pridružena kompanija Ma’s Alibaba Group.


„Makedonski tok“ šansa za Srbiju i Mađarsku - 12.03.2015, Sputnik Srbija\n„Makedonski tok“ šansa za Srbiju i Mađarsku\nRuska kompanija „Strojtransgaz” počinje sa gradnjom dela gasovoda Klečovce – Negotino u Makedoniji. Aleksej Grivač, zamenik generalnog direktora za gasne... 12.03.2015, Sputnik Srbija\nvesti, rusija, ekonomija, svet, severna makedonija\n17:15 12.03.2015 (Osveženo: 10:48 24.08.2021)\nRuska kompanija „Strojtransgaz” počinje sa gradnjom dela gasovoda Klečovce – Negotino u Makedoniji. Aleksej Grivač, zamenik generalnog direktora za gasne probleme Fonda za nacionalnu energetsku bezbednost, u izjavi za „Sputnjik" kaže da je rano govoriti o makedonskim susedima, ali da je to i šansa za njih ukoliko se postignu dogovori o isporuci gasa.\nBez obzira na to što Evropska unija nije dozvolila realizaciju projekta „Južni tok", neki njegovi delovi ipak bi mogli da budu izgrađeni. Ruska kompanija „Strojtransgaz" počinje da gradi deo gasovoda Klečovce — Negotino u Makedoniji.\nIzgradnjom ovog sistema za transport gasa Makedonija bi svoju gasnu infrastrukturu u budućnosti mogla da poveže sa Grčkom.\nDa li je reč o investiciji lokalnog značaja ili je ona važna i za druge zemlje u regionu?\nMogu li se Moskva i Brisel ipak vratiti na „Južni tok“?\n3 Mart 2015, 16:55\nIzgradnja gasovoda Klečovce — Negotino u Makedoniji počeće 14. marta, a projekat vredan 75,7 miliona evra trebalo bi da bude završen u junu naredne godine. Makedonija će platiti samo 15 miliona dolara, a najveći deo biće kompenzovan na račun otplate duga SSSR-a Jugoslaviji.\nRuski list "Komersant" izgradnju ovog gasovoda dovodi u vezu s projektom "Turski tok", čijom bi realizacijom Makedonija, Srbija, Mađarska i Austrija mogle da se snabdevaju ovim energentom. Prema pisanju tog lista, planirano je da makedonski gasovod spoji gasnu infrastrukturu te zemlje sa Grčkom.\nZamenik generalnog direktora za gasne probleme Fonda za nacionalnu energetsku bezbednost Rusije Aleksej Grivač za Sputnjik kaže da je najavljeni početak radova na izgradnji deonice gasovoda u Makedoniji pre svega dobra vest za tu zemlju, te da je još rano govoriti o njenim susedima.\n"Mislim da je još preuranjeno govoriti o tome da je makedonska deonica prolog za izbor maršrute za isporuku gasa centralnoj Evropi preko 'Turskog toka'. Međutim, u perspektivi ne može se isključiti mogućnost da se gasovod preko ove deonice nastavi do Srbije i Mađarske, ukoliko budu postignuti dogovori o isporuci gasa."\n"Predstoji veliki diplomatski i komercijalni posao. Potrebni su napori svih zainteresovanih strana, zato što iskustvo 'Južnog toka' pokazuje da stav 'neka sve odluke donosi Brisel' ne ide u prilog učesnicima u projektu".\nPredsednik Udruženja za gas Vojislav Vuletić za Sputnjik, međutim, kaže da gasovod čija izgradnja počinje u Makedoniji ima samo lokalni značaj.\n"Izgradnja gasovoda u Makedoniji do termoelektrane Negotine na Vardaru je gasovod lokalnog karaktera i ni na koji način ne bi mogao da služi niti Turskom toku niti Južnom toku. To je jedan lokalni gasovod koji se gradi za jednu lokalnu firmu, odnosno za jednu lokalnu termoelektranu i on nema nikakve veze s ovim ozbiljnim gasovodima".\nMađarska zainteresovana za Turski tok\n17 Februar 2015, 22:25\nDušan Proroković iz Centra za strateške alternative kaže za Sputnjik da načelno posmatrano Makedonija ima interes da učestvuje u projektu "Turski tok" i podseća da su prethodnih godina makedonske vlasti planirale da deo gasovodnih instalacija u toj zemlji prave i prilagode novim strateškim cevovodima.\n"Ostaje pitanje političkog karaktera, to jest da li će Zapad destabilizovati Makedoniju, ako ona dozvoli da se 'Turski tok' pravi preko njene teritorije. Videli smo da su u slučaju Južnog toka pojedini pritisci na Srbiju i Bugarsku bili neizdrživi".\nProroković naglašava da je pitanje snabdevanja gasom Evrope, pa samim tim i Srbije i drugih zemalja na Balkanu, uslovljeno geopolitičkom igrom SAD i Rusije.\n"Nama je u interesu da se vezujemo za strateške cevovode Rusije, zbog toga je u interesu da budemo aktivni na tom polju, da ne čekamo šta će drugi uraditi po ovom pitanju. Koliko vidim, inicijativa Viktora Orbana, mađarskog premijera, jeste da se sa izgradnjom gasovoda sa severa ka jugu krene, dakle da ne čekamo da ta konekcija s juga stigne do nas."\n"Možda bi najpametnije bilo da Srbija u tome učestvuje, kako bi se vršio pritisak i na Bugarsku i na Makedoniju, pa i uradili bi sve ovde potrebne instalacije sa ma koje strane da gas potom počne da dolazi u zemlju".\nPredsednik Rusije Vladimir Putin je 1. decembra prošle godine, tokom pregovora u Turskoj, izjavio da Rusija u sadašnjim uslovima ne može da nastavi realizaciju projekta "Južni tok". U Srbiji je bila planirana izgradnja magistralnog dela gasovoda u dužini od 422 kilometra.\nPredsednik Mađarske Viktor Orban ranije je predložio izgradnju „Turskog toka" kroz Grčku, Makedoniju, Srbiju, Mađarsku do austrijskog Baumgartena.


Sjajni plejmejker je zabeležio ukupno 1.260 uspešnih dodavanja (osam na ovom susretu), a pre ovog meča bila su mu potrebne četiri asistencije da prestigne bivšeg saigrača iz Panatinakosa Dimtrisa Dijamantidisa.\nFantastično je Unikaha odigrala prvo poluvreme i stekla prenost od čak 14 poena. Ali, u trećoj četvrtini neverovatnu odbranu igrala je grčka ekipa, u kojoj je primila samo sedam koševa.\nNajbolji u timu Janisa Sferopulosa su bili pomenuti Spanulis koji je postigao 15 poena, a dodao je i osam asistencija, i naš Nikola Milutinov koji je zabeležio dabl-dabl učinak 10 poena i 12 skokova.\nKod domaćina novu odličnu partiju zabeležio je naš reprezentativac Nemanja Nedović, koji je imao 17 poena, dok je Dragan Milosavljević dodao tri.\nOlimpijakos je i pre ovog meča obezbedio učešće u Top 8 fazi, dok Unikaha neće biti učesnik plej-ofa.


Usvajanje prigovora | Otvorena Vrata Pravosudja\nPitanja i odgovoriMoja prava u slučaju da suđenje traje nerazumno dugoUsvajanje prigovora\nUkoliko ne odbije i ne odbaci prigovor, predsednik suda će ispitati da li vaše suđenje zaista traje duže nego što bi trebalo. On će tražiti od sudije koji sudi u vašem predmetu izveštaj o tome kako teče postupak i šta je sve preduzeto tokom postupka.\nUkoliko usvoji vaš prigovor, predsednik suda traži od sudije ili javnog tužioca da se izjasne zašto postupak traje toliko dugo i da predlože rok u kome može da se okonča.\nUkoliko se nakon toga utvrdi da je došlo do povrede prava na suđenje u razumnom roku, nalažu se mere za ubrzavanje postupka i određuje se rok u kojem je sudija dužan da preduzme procesne radnje. Rok ne može biti kraći od 15 dana, ali ni duži od četiri meseca.\nU slučaju da je vaš postupak bio hitan i da je vaše pravo povređeno zbog preopterećenosti ili dužeg odsustva sudije, predsednik suda može da odredi prvenstvo u odlučivanju, kao i da oduzme predmet sudiji i dodeli ga drugom.


RTS :: Mišel uoči posete Beogradu: Potrebna nova politika proširenja EU\nPolitika Mišel uoči posete Beogradu: Potrebna nova politika proširenja EU\nsreda, 18. maj 2022, 16:21 -> 16:47\nUoči sutrašnje posete Beogradu, predsednik Evropskog saveta Šarl Mišel je izneo plan za reformu politike proširenja i podržao ideju o formiranju Evropske političke zajednice, istakavši da ona ne bi bila zamena za pristupanje Evropskoj uniji.\nŠarl Mišel najavio je da će 23. juna u Briselu biti održan samit lidera EU i Zapadnog Balkana na kojem će glavna tema biti politika proširenja.\nMišel je ocenio da proces proširenja treba da bude "brži, postepen i reverzibilan", navodeći da partnerima na Zapadnom Balkanu treba ponuditi socijalne i ekonomske prednosti već tokom procesa pregovora o članstvu, umesto da se čeka na njihov kraj.\nPrema Mišelovom mišljenju, proces se oduglovači već 19 godina, od samita u Solunu, "nekad iz dobrih, ali često iz pogrešnih razloga".\n"Rešenje je u progresivnoj i postepenoj integraciji, već tokom procesa pristupanja. Kada država ispuni potrebne standarde u datom sektoru, može aktivno da učestvuje sa savetodavnim glasom u radu Saveta ministara u zavisnosti od dnevnog reda", tvrdi predsednik Evropskog saveta.\nPrema Mišelovom predlogu, zemlja kandidat bi se postepeno integrisala u aktivnosti EU, pošto se potvrdi njena usklađenost sa evropskim pravom, u određenim oblastima unutrašnjeg tržišta, rominga ili zajedničkog energetskog tržišta.\nIstovremeno, dostizanjem potrebnih merila zemlja bi imala pristupa evropskim programima i fondovima već u fazi pristupanja. S druge strane, ako neka zemlja odustane od vladavine prava, neke od koristi stečenih integracijom mogu joj biti oduzete, navodi Mišel.\nPredsednik Evropskog saveta podržao je inicijativu francuskog predsednika Makrona o formiranju Evropske političke zajednice i najavio da će ovog leta pokrenuti konsultacije o tome sa zainteresovanim državama\n"Želim da budem potpuno jasan: cilj ove inicijative ni na koji način nije da zameni proširenje, ili da pronađe novi izgovor za odugovlačenje. Nije ni garancija da će oni koji učestvuju jednog dana biti članovi Evropske unije", istakao je Mišel.\nPredsednik Evropskog saveta navodi da bi Evropska politička zajednica okupila države na prostoru "od Rejkjavika do Bakua i Jerevana" i radila na promociji zajedničkih vrednosti i interesa, mira i stabilnosti na kontinentu.\nMišel je izjavio da bi članovi ove zajednice mogle da budu zemlje Zapadnog Balkana, pridružene zemlje Istočnog partnerstva i druge evropske zemlje sa kojima EU ima bliske odnose.\nSpoljna politika bi bila glavna oblast saradnje unutar ove Zajednice, a šefovi država ili vlada zemalja učesnica bi preuzeli vođstvo i sastajali se najmanje dva puta godišnje, poručio je Mišel.


Predsednica Atifete Jahjaga dočekala bivšeg premijera i predsednica ABK, g.dina Ramush Haradinaj - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Atifete Jahjaga dočekala bivšeg premijera i predsednica ABK, g.dina Ramush Haradinaj\nPredsednica Republike Kosovo, gospođa Atifete Jahjaga, danas dočekala na sastanak bivšeg premijera i predsednika ABK, gospodina Ramush Haradinaj, sa njegovim saradnicima.\nPredsednica Jahjaga je izrazila dobrodošlicu g.dinu Haradinaj i čestitao mu za oslobođenje i proglašenje nevinim za sve optužbe Međunarodnog Suda za Ratne zločine u Hag. Ona reče da je ovo jedna radost ne samo za njegovu porodicu nego i za sve građane Kosova jer kauza za koju se borio g.Haradinaj i njegovo angažovanje ostaje čisto i njegov doprinos za društvo i Kosovo, isto kao i u prošlosti, će biti značajno.\nPredsednica Jahjaga je naglasila da je Kosovo učinilo važne korake u demokratskim procesima ali je rekla da kao i svaka druga država u tranziciji čini nastojanja da poštujući zakon i Ustav ostvaruje svoje ciljeve.\nOna je cenila doprinos ABK-a kao konstruktivan doprinos i istakla da sa određivanjem potpredsednika ove partije, kao političkog koordinatora za dijalog sa Srbijom, njen doprinos u celom procesu će biti istaknut.\nPredsednica Jahjaga je dala podršku i oslonac g. Haradinaj i naglasila da računa na njegov rad i rad subjekta kojeg vodi u zajedničkom angažovanju za razvoj i napredak Kosova i za unapređenje Kosova, te za unapređenje procesa u pravcu evropsko-atlantske integracije i produbljivanje prijateljstva sa svim međunarodnim prijateljima.\nPredsednik ABK-a g.din Ramush Haradinaj se zahvalio Predsednici Jahjaga za doček i za pruženu podršku. On je takođe cenio doček koji mu je priređen na Kosovu posle oslobođenja od Suda i reče da je pratio s pažnjom sve procese kroz koje prolazi zemlja.\nG.din Haradinaj je naglasio da je Kosovo činilo važne korake, ali takođe reče da ima i izazova na njenom putu napred, koji će se savladati angažovanjem svih zajedno. On reče da treba demokratske procese u zemlji ubrzati i da se to može postići zajedničkim angažovanjem.\nPredsednica Jahjaga i gospodin Haradinaj su razgovarali i o procesu dijaloga između Republike Kosovo i Republike Srbije, koji se odvija uz posredovanje EZ-e i uz podršku SAD-e.


Aktuelno, Lifestyle, Putovanja — By taty on April 18, 2015 7:59 pm\nSpa hoteli u Srbiji su 16. na svetu, a sedmi u Evropi. Prešišali smo Grčku i Ameriku.\nHotelski pretraživač Trivago objavio je istraživanje prema kojem se Srbija našla na 16. mestu na listi koja rangira zemlje prema kvalitetu spa hotela.\nSa ocenom 82,67 Srbija se našla ispred Grčke i SAD, a kada se uzmu u obzir samo evropske države, onda je naša zemlja na toj lestvici rangirana na sedmom mestu, saopštio je danas Trivago.\nNajbolji spa hotel u Srbiji sa pet zvezdica je hotel Square Nine iz Beograda. Ovaj hotel ocenjen je visokom korisničkom ocenom 89, imajući u vidu da je najbolja moguća ocena 100.\nNajbolje ocenjen hotel u kategoriji četiri zvezdice zauzeo je hotel Zira iz Beograda, sa ocenom 89, dok je najbolji hotel sa tri zvezdice – hotel Aleksandar iz Niša sa ocenom 81.\nTrivago je hotelski pretraživač koji upoređuje cene hotelskih smeštaja više od 700.000 hotela sa više od 175 sajtova za rezervaciju. Pretraživač je osnovan 2005. godine u Diseldorfu. U decembru 2012. godine , Expedia kupuje većinski udeo kompanije (u vrednosti od 477 miliona evra).\nTags: hotel, hoteli, luksuzni hoteli, Naši spa hoteli među najboljim na svetu, odmor, Putovanja, Putovanje, spa centri, spa hoteli, Spa hoteli u Srbiji, trivago, Wellness i spa centri\nAmerička glumica, Gvinet Paltrou, koja se prošle nedelje priključila kampanji protiv gladi u Njujorku i uzela bon od 29...


Kina pozvala SAD da ne demonstriraju silu u Južnom kineskom moru\nBeta 18. novembra 2019. 14:30\nKina je danas pozvala američku vojsku da „prestane s pokazivanjem mišića“ u Južnom kineskom moru gde stalno ima napetosti izmedju te dve sile iako obe navode da im se odnosi poboljšavaju.\nPortparol Ministarstva odbrane Kine, Vu Ćijan, rekao je novinarima u Bangkoku da je Južno kinesko more bilo medju brojnim temama koje su danas razmatrali ministri odbrane SAD i Kine, Mark Esper i Vej Fenge tokom konferencije Asocijacije zemalja jugoistočne Azije (ASEAN).\nEsper je posle sastanka rekao novinarima da se s kineskim kolegom dogovorio „da nastave da često razgovaraju i da se angažuju“ i dodao da dve strane „nastavljaju da postižu napredak po brojnim pitanjima“.\nVu je kazao da su Esper i Vej imali „veoma pozitivan i konstruktivan“ sastanak i da su se „složili u mnogim oblastima“.\nOn je medjutim jasno naveo da prisustvo američke Ratne mornarice u Južnom kineskom moru iritira Peking, a da je Vej potvrdio posvećenost Kine zaštiti „teritorijalnog suvereniteta i pomorskih prava i interesa“.\n„Kineska strana poziva američku da prestane da pokazuje mišiće u Južnom kineskom moru i da ne provocira i ne podiže tenzije“, kazao je Vu i dodao da SAD treba da „prestanu da intervenišu u Južnom kineskom moru i da obustave vojne provokacije“.\nEsperov portparol Džonatan Hofman izjavio je da je američki ministar odbrane „odlučno ponovio da će SAD leteti, ploviti i delovati svuda gde medjunarodno pravo to dozvoljava“ i da će „ohrabriti i zaštititi prava drugih suverenih država da to i one čine“.\nJužno kinesko more je godinama glavna tačka sporenja Pekinga i Vašingtona. Kina tvrdi da je celo more njena suverena teritorija, sa čim se ne slažu vlade azijskih zemalja u regionu. Brodovi američki Ratne mornarice povremeno tuda prolaze, a Kina smatra da im je neophodna njena dozvola.


Kadetkinje bronzane u ligi Beograda | OK Crvena Zvezda\nKadetkinje bronzane u ligi Beograda\nŽenska kadetska selekcija OK Crvena zvezda osvojila je treće mesto na finalnom turniru lige Beograda. U poslednjem kolu crveno-bele su u utakmici za prvo mesto izgubile od Beograda.\nU subotu je ekipa Ognjena Bulića maksimalnim rezultatom savladala ekipu Sterije po setovima 25:17, 25:21, 25:16). Ovom pobedom crveno-bele su obezbedile plasman na završni turnir Prvenstva Srbije i izborile priliku da se bore za pehar najbolje ekipe Beograda.\nProtivnik u poslednjem kolu je bila ekipa Beograda, koja je slavila nakon četiri seta 3:1 (25:13, 17:25, 20:25, 19:25). Prvi set je u potpunosti pripao Zvezdinim devojkama, koje su ušle odlično, motivisano u meč. Povele su 6:2, stvorile razliku koja je odredila dalji tok meča. Prijem i blok su odlični funkcionisali, poenima u serijama su došle do set lopte i iskoristile prvu za 25:13.\nEkipa Beograda je drugi set bolje otvorila (5:2), održavala stečenu prednost od dva poena do 10:8, kada su se na servis dizača Mine Stojanović odlepili na 14:8. Crvena zvezda je pokušala da se vrati u meč posle tajm-auta, ali je propustila priliku na 16:13 da nastavi sa serijom poena, poentirala je Simona Rađenović, a Beograd kontrolisao prednost do kraja seta za 1:1, 17:25.\nTreći set je bio presudan u borbi za zlatnu medalju. Beograd je poveo 7:3, trener crveno-belih Ognjen Bulić pokušao da razmrda ekipu promenom tehničara i libera, zatražio dva tajm-auta. Uspele su crveno-bele na servis i poene Ane Radovanović da stignu do tri poena zaostatka, ali je presudilo superligaško iskustvo trija u ekipi Beograda, Mine Stojanović, Simone Rađenović i Simone Mateske, koje su vodile svoj tim do 20:25 i zlatne medalje.\nU četvrtom setu je Beograd odigrao sa puno samopouzdanja, Mina Stojanović je ponovo pravila razliku prilikom servisa i organizovala svom timu put do pobede. Borile su se do kraja crveno-bele, Anica Ninčić i Andrea Simovski izvlačile maksimum, ali su slavile protivnice na parketu 19:25 i 1:3.\nEkipi Beograda je pripala zlatna medalja i prvo mesto, druga je bila ekipa Tenta, treća Crvena zvezda.


05.03.2018 u 14:30\nDelegacija Južne Koreje stigla u Pjongjang\nPJONGJANG - Delegacija Južne Koreje stigla je danas u Pjongjang gde će se po prvi put lično sastati sa severnokorejskim liderom Kim Džong Unom, od kako je on preuzeo dužnost 2011. godine i biti njegovi gosti na večeri. Ovaj sastanak potvrdio je predsednički kabinet Južne Koreje ubrzo nakon što je delegacija stigla u Severnu Koreju, prenosi Bi-Bi-Si. Južnokorejska 10-člana delegacija stigla je u Pjongjang na pregovore koji za cilj delimično imaju i omogućavanje početka dijaloga između Severne Koreje i Vašingtona, navodi se. Odnosi između dve Koreje poboljšali su se nakon Zimskih Olimpijskih igara koje su održane u južnokorejskom gradu Pjongčangu a na kojim je prisustvovala delegacija Severne Koreje. U ovom jedinstvenom događaju, delegaciju Južne Koreje predvode dvojica\n27.02.2018 u 08:47\nBivšoj predsednici Južne Koreje preti 30 godina zatvora zbog korupcije\nSEUL – Tužilaštvo traži zatvorsku kaznu od 30 godina za bivšu predsednicu Južne Koreje Park Geun Hje koja je optužena za korupciju, zloupotrebu vlasti i druga krivična dela. Okružni sud u Seulu odrediće danas tačan datum izricanja presude bivšoj južnokorejskog liderki, navodi AP. Park će, ukoliko je sud proglasi krivom, biti treći predsednik Južne Koreje koji je osuđen zbog kriminala. Prethodna dvojica su bili vojni generali, od kojih je jedan učestvovao u puču 1979. godine, a drugi u masakru civila 1980. Kako navodi AP, na se nije pojavila na ročištu. Tužilaštvo je protiv Park podnelo optužnicu za zloupotrebu vlasti, korupciju i iznuđivanje, jer je navodno primoravala velike kompanije da doniraju desetine miliona dolara za dve neprofitne organizacije koje je kontrolisala\n24.02.2018 u 11:09\nPJONGČANG - Kćerka američkog predsednika Donalda Trampa, Ivanka, koja je danas u poseti zimskim Olimpijskim igrama u Pjongčangu, zalaže se za pristup maksimalnog pritiska prema Severnoj Koreji. Ona je predvodnica američke delegacije, koja je u poseti Južnoj Koreji zbog zatvaranja zimskih Olimpijskih igara. Južnokorejski predsednik Mun Dže In rekao je Ivanki Tramp da bi zimske Olimpijske igre trebalo iskoristiti za novi pristup ka denuklearizaciji Korejskog poloustrva. Na sastanku koji se održao u petak uveče u predsedničkoj palati u Južnoj Koreji, Trampova je iza zatvorenih vrata navodno rekla Munu da bi razgovori o denuklearizaciji kao i dijalog između Severne i Južne Koreje trebalo da se odvijaju paralelno. Administracija američkog predsednika takođe je u petak najavila nove\n13.02.2018 u 11:11\nKim Džong Unova ofanziva šarma u Južnoj Koreji\nPjongjang - Severnokorejski lider Kim Džong Un pozvao je na „dalje oživljavanje tople atmosfere pomirenja i dijaloga” sa Južnom Korejom, stvorene Zimskim olimpijskim igrama, i izdao „važne instrukcije” za to. Uz to, Kim je zahvalio Južnoj Koreji što je dala „poseban prioritet” učešću Severne Koreje na ZOI, prenela je severnokorejska državna novinska agencija KCNA. Kim Džong Un, čija su testiranja raketa i nuklearnih bombi izazvala međunarodne tenzije, pohvalio je Seul što je domaćin delegaciji njegove zemlje na igrama u Pjongčangu, navodi Bi-Bi-Si. Iako se učešće Severne Koreje na ZOI smatra značajnim otopljavanjem odnosa između Seula i Pjongjanga, postoji zabrinutost da je to omogućilo Severnoj Koreji osvajanje „propagandne pobede”, napominje se u tekstu. „Svestan sam da neki\n09.02.2018 u 13:17\nSreli se Mun i Kimova sestra\nSEUL - Južnokorejski predsednik Mun Džae In na kratko se susreo sa sestrom severnokorejskog lidera Kim Džong Una, Kim Jo Džong, na otvaranju Zimskih Olimpijskih igara u Pjongčangu. Njegov razgovor sa delegacijom Severne Koreje koja je došla u Pjongčang, zakazan je za subotu, prenosi južnokorejska agencija Jonhap. Kako je prethodno izvestio AP, delegacija Severne Koreje predvođena Kim Jo Džong doputovala je danas u Pjongčang, a sestra lidera Severne Koreje je prvi član te porodice koji je posetio Južnu Koreju od Korejskog rata (1950-1953). Ona je u Južnu Koreju doputovala privatnim avionom svog brata zajedno sa predsednikom severnokorejske skupštine Kim Jong Namom (90). Prilikom dolaska Kim Jo Džong je nosila crni kaput, crni kofer i privukla je veliku pažnju prisutnih\n26.01.2018 u 08:07\nPožar u bolnici u Južnoj Koreji, 41 osoba poginula\nSEUL - Najmannje 41 osoba je poginula, a 131 povređena u požaru koji je izbio u jednoj bolnici u Južnoj Koreji, saopštili su danas zvaničnici. Kako se navodi, 10 povređenih osoba je u kritičnom stanju, preneo je AP, pozivajući se na lokalne zvaničnike. Iz vatrogasne službe navode da je 131 osoba povređena i da je 18 ljudi u kritičnom stanju. Agencija Jonhap ističe da je ovo požar sa najvećim brojem žrtava u poslednjoj deceniji u Južnoj Koreji. Predsednik Južne Koreje Mun Džae-in sazvao je hitan sastanak sa najbližim saradnicima i pozvao vladu da preuzme sve neophodne mere da bi se pomoglo ugroženima. Požar je izbio oko 7.30 sati po lokalnom vremenu na prvom spratu bolnice Sedžong, na odeljenju intenzivne nege. Stavljen je pod kontrolu nakon nekoliko sati, saopštio je šef